Zvaničnik SZO: Stopa smrtnosti virusa iz Kine oko dva odsto\n► Zvaničnik SZO: Stopa smrtnosti virusa iz Kine oko dva odsto\nZvaničnik Svetske zdravstvene organizacije zadužen za vanredne situacije rekao je da ta agencija UN procenjuje da je stopa smrtnosti novog virusa koji se pojavio u Kini oko dva odsto.\nDoktor Majkl Rajan je rekao danas novinarima da većina ljudi inficirana novim virusom izgleda ima samo blagi oblik obolenja. U poređenju sa tim od povezanog tipa koronavirusa SARS, umrlo je 10 odsto ljudi koji su bili zaraženi.\nRajan je rekao da je nekoliko slučajeva širenja virusa od čoveka na čoveka, u Japanu, Vijetnamu i Nemačkoj jedan od razloga što Svetska zdravsvena organizacija ponovo saziva stručni odbor da utvrdi da li treba epidemiju ovim virusom proglasiti medunarodnom vanrednom situacijom.\nOd više od 6.000 ljudi zaraženo u svetu, 99 odsto zaraženih, kao i svi smrtni slučajevi, su u Kini.\nRajan je rekao da Kina preduzima "vanredne mere suočena sa izvanrednim izazovom" zbog epidemije virusa. On se vratio iz Pekinga gde je razgovarao o novom virusu sa kineskim predsednikom Si Đinpingom i drugim visokim državnim zvaničnicima.\nOn je rekao da centar epidemije i dalje u gradu Vuhanu i provinciji Hubej ali da se informacije stalno ažuriraju i da se stvari menjaju iz sata u sat.\nNapori da se suzubije novi tip koronavirusa pojačani su danas. Postavljaju se objekti za karantin, mnoge aviokompanije prekinule su ili znatno smanjile letove za Kinu, više zemalja organizuje ili planira da organizuje vraćanje svojih državljana iz Kine i nastavljaju se napori da se nađe lek.\nstopa smrtnosti /\nU Banjaluku stigao prvi deo opreme za pokretnu bolnicu\nAvion sa prvom pošiljkom opreme za pokretnu bolnicu koju je u Nemačkoj kupila Vlada Republike Srpske, sleteo je večeras na banjalučki aerodrom u Mahovljanima.\nDirektor Opšte bolnice u Novom Pazaru Meho Mahmutović kazao je danas da su novi rezultati potvrdili prisustvo koronavirusa kod još 11 pacijenta, nekoliko sati nakon što je Zavod za javno...\nEpidemiolog Predrag Đurić izjavio je da je aktuelna pandemija zarazne bolesti kovid-19 pokazala da su države izdale svoje građane, jer su bile nesposobne da se pripreme za pandemiju, iako se...


On je na neuropsihijatrijskom veštačenju bio od osmog decembra, pa sve do danas\nGlavnoosumnjičeni za ubistvo porodice Đokić iz Aleksinca, Goran Džonić, prebačen je iz Specijalne bolnice iz Beograda u pritvorsku jedinicu u Nišu! Naime, on je na neuropsihijatrijskom veštačenju bio od osmog decembra, pa sve do danas!\nOvu informaciju potvrdili su advokati i dodali da je veštačenje završeno i da se čeka nalaz.\n- Imamo saznanja da je Goran Džonić prebačen iz Specijalne zatvorske bolnice u Beogradu i pritvrosku jedinicu KPZ u Nišu i da su završena veštačenja, ali nemamo formalno taj dokument - rekao je advokat Andrija Magdelinić.\nPodsetimo, u sklopu istrage ubistva porodice Đokić iz Aleksinca, saslušani su danas, Stojanka Đokić, majka ubijenog Gorana Đokića, Ivan Džonić i njegova supruga, muškarac kom je Goran Džonić posle zločina vratio dug od 10.000 evra.\nBaka negira da je ubila rođaku u Kudrešu, komšije u strahu: Došla na sahranu u crnini!\nGoran Džonić porodica Đokić Aleksinac veštačenje


Za aktivne mere zapošljavanja 5,7 milijardi dinara – RADIO TELEVIZIJA BOR\nSRBIJA – Radi realizacije mera aktivne politike zapošljavanja, Nacionalna služba za zapošljavanje raspisala je 13 javnih poziva/konkursa, putem kojih će kroz direktnu finansijsku podršku poslodavcima i nezaposlenim licima biti uključeno više od 18.000 nezaposlenih lica. Za ove namene opredeljeno je 5,7 milijardi dinara, od čega se 550 miliona dinara izdvaja za osobe sa invaliditetom.\nKao i prethodnih godina težište će biti na teže zapošljivim kategorijama lica u koje spadaju: mladi do 30 godina starosti, bez završenog srednjeg obrazovanja, stariji od 50 godina, Romi, osobe sa invaliditetom, dugoročno nezaposleni, korisnici novčane socijalne pomoći i žrtve porodičnog nasilja, saopštila je Nacionalna služba za zapošljavanje.\nVećina javnih poziva/konkursa biće otvorena do 30. novembra dok je rok za podnošenje zahteva za mere namenjene osobama sa invaliditetom 31. decembar. Javni poziv za dodelu subvencija za samozapošljavanje biće otvoren do 17. maja, a rok za podnošenje zahteva potencijalnih izvođača javnih radova ističe 10. maja.\nTags: aktivne mere zapošljavanja, javni konkursi, javni pozivi, nacionalna služba za zapošljavanje, teze zaposljive kategorije\nPrevious Dan studenta Beogradskog univerziteta obeležen i u Boru\nNext Očitavanje vodomera u vikend naseljima tokom vikenda


Humanitarni vikend u knjižarama Vulkan - Bizlife.rs\n12:25 Beograd, 06/12/2011\nOd 9. do 11. decembra u četiri beogradske knjižare Vulkan održaće se vikend humanitarne prodaje knjiga, uz mnoge popuste i poklone. Deo prihoda od prodaje biće upućen Fondaciji Spasimo decu – Aleksa Panća, koju podržava Ministarstvo omladine i sporta.\nAkciju će u petak, 9. decembra u 18 časova ispred knjižare Vulkan u ŠC Ušće, otvoriti ministarka omladine i sporta Snežana Samardžić – Marković. Specijalni gosti biće mališani iz hora Muzičke radionice Mari Mari, koji će otpevati nove pesme. Među gostima koji će te večeri biti u knjižari i podržati akciju su legende našeg sporta – Svetlana Kitić, Aleksandar Šoštar, Vanja Grbić i Dane Korica, kao i mnoge javne ličnosti: Vesna Dedić, Ivana Mihić, Jellena, Dule Nedeljković, Zoe Kidah, dr Feelgood, Danijela Jankov i drugi.\nOrganizatori akcije, knjižare Vulkan, najavili su poklon knjigu uz svaku kupovinu preko 1.000 dinara, kao i više od 100 naslova izdavača Alnari i Mono & Manjana po cenama od 199 i 299 dinara. Kupcima Alnarijevih naslova obezbeđeni su slatki Bambi pokloni.\nMinistarstvo omladine i sporta, zajedno sa roditeljima nastradalog dvanaestogodišnjeg karatiste Alekse Panće, pokrenulo je kampanju „Spasimo decu“, kako se tragedija koja je zadesila njihovu porodicu, ne bi desila drugima. Dvanaestogodišnji Aleksa Panća poginuo je u saobraćajnoj nesreći kod Žagubice, kada se prevrnula prikolica u kojoj su bili članovi Karate kluba „Japan“ iz Beograda. Fond ima za cilj da raznim akcijama skrene pažnju roditeljima o svim stvarima na koje treba da obrate pažnju kada njihovo dete odlazi na sportska takmičenja ili pripreme. U petak će na otvaranju akcije prisustvovati i roditelji nastradalog dečaka Aleksandar i Teuta Panća.\n„Ovakva tragedija više ne sme da se ponovi i izuzetno mi je drago da ćemo narednog vikenda imati mogućnost da kao ljudi pokažemo dobrotu i da kupovinom barem jedne knjige pomognemo onima koji su naša budućnost“, kaže ministraka sporta Snežana Samardžić Marković.\nAkcija će trajati od petka, 9. do nedelje, 11. decembra u četiri beogradske knjižare Vulkan – Ušće, Sremska, Delta City i Merkator.


„Lobiranje na nivou RS za mene predstavlja spoj jednog misticizmnma i nečega prilično nepoznatog ne samo običnim ljudima, ne samo javnom mnijenju nego čak i političarima. Tako gledajući, ništa nismo vidjeli od tog lobiranja. A ne samo to, RS ni nema neki cilj, bar ne javan, koji bi trebao lobiranjem da bude realizovan“, ističe Bursać.\n„Ali ja ne vidim šta je RS dobila. Gdje su investicije? Da li smo tim lobiranjem dobili bolji položaj RS u Briselu, u Vašingtonu? Bojim se da su ovdje uzalud bačene pare za nečiju ličnu promociju i za to da nam neki ljudi bez političke težine iz Vašingtona i iz Brisela pišu kolumne po pojedinim medijima u RS - kako je RS najbolja, najljepša itd. Plaćamo autorske tekstove kojim se promovišu Milorad Dodik i njegova vlada“, kaže Pandurević.\n„Što se tiče konkretnih efekata i optužbi da se ta sredstva koriste isključivo za promociju vladajuće partije, odnosno SNSD-a i gospodina Milorada Dodika, to je apsolutno netačno. Efekti se mogu očekivati u narednom periodu.“\nKada je aktuelna vlast najavljivala početak politike lobiranja, govorila je o povećanju stranih investicija u RS i poboljšanju njenog političkog imidža. No, nedostatak izvještaja o postignutom dovodi i do mogućeg zaključka da nema jasne strategije lobiranja, mišljenja je Dragan Bursać.


Gradsko vijeće Bihać odredit će novu lokaciju za migrantski centar, Bira i Miral se gase - Klix.ba\n23.4.2019. u 17:40\nU Ministarstvu sigurnost BiH okončan je dvosatni sastanak između Dragana Mektića, ministra sigurnosti i predstavnika vlasti Unsko-sanskog kantona (USK) na čelu sa premijerom Mustafom Ružnićem prilikom kojeg je doneseno nekoliko važnih odluka, uključujući određivanje nove lokacije za prihvat migranata.\nUz Mektića su bili i predstavnici Službe za poslove sa strancima BiH, UNHCR-a i IOM-a, a iz Krajine su pored ministra unutrašnjih poslova USK Nermina Kljajića i policijskog komesara Muje Koričića došli gradonačelnici Bihaća Šuhret Fazlić i Cazina Nermin Ogrešević.\nPrema riječima ministra unutrašnjih poslova USK Nermina Kljajića, u Sarajevu nemaju rješenje za krajiški problem sa migrantima, ali se kroz polemički razgovor došlo do stava i činjenice da vlast u Krajini neće popustiti oko donesenog zaključka Vlade USK o zatvararanju migrantskih centara Bira u Bihaću i Miral u Velikoj Kladuši.\nIstovremeno, pao je dogovor da Gradsko vijeće (GV) BIhać u najskorije vrijeme, već početkom maja, odredi novu lokaciju za migrantski centar van naseljenih mjesta i bliže granici sa Hrvatskoj.\n"IOM je mišljenja da treba zadržati ova dva centra i čak otvoriti treći u koji bi se primali migranti koji neprestano stižu što smo mi odbili", kaže za Klix.ba ministar Kljajić.\nOn je kazao kako se u BIru i Miral neće primati novi migranti, a čim bude u funkciji nova lokacija ona će se puniti novopridošlim migrantima i onima koji u međuvremenu napuste BIru i Miral.\n"Migranti svakodnevno napuštaju ove centre tražeći načine da pređu granicu i koji god od njih bude pronađen u gradu biće prebačen na novu lokaciju koju odredi GV Bihać", objasnio je Kljajić.\nObjasnio je da će se formiranjem novog prihvatnog centra koji bi bio blizu hrvatske granice i svakodnevnim pražnjenjem Bire i Mirala ova dva centra u relativno kratkom roku isprazniti čime će se smanjiti migrantski pritisak na urbane dijelove BIhaća i Velike Kladuše. Blizina granice sa Hrvatskom opredijelila je migrante da kontinuirano dolaze i nastanjuju se u ova dva grada. Odavde traže najbolje opcije da ilegalno pređu hrvatsku granicu na putu ka "boljem životu" u EU.


IRB oglasio prodaju RŽR Ljubija – Energetika.ba\nInvesticiono-razvojna banka Republike Srpske objavila je danas odluku o prodaji paketa akcija Rudnika željezne rude “Ljubija” iz Prijedora a koja će s\nInvesticiono-razvojna banka Republike Srpske objavila je danas odluku o prodaji paketa akcija Rudnika željezne rude “Ljubija” iz Prijedora a koja će se obaviti posredstvom Banjalučke berze.\nNa prodaju je ponuđeno 64,99 odsto akcija ovog preduzeća nominalne vrijednosti 33.005.235 KM a prodaja će biti obavljena putem posebne aukcije zakazane za 17 decembar. Početna prodajna cijena za paket akcija iznosi 69.020.547 KM.\nBudući kupac mora da obavlja poslove iz rudarske djelatnosti, ali i da ima godišnji prihod od najmanje sto miliona maraka.\nVlada RS je 11. oktobra donijela odluku da započne s procedurom prodaje Rudnika željezne rude “Ljubija”.\nPodsjećanja radi, u proteklom mandatu SNSD i DNS su vodili rovovsku borbu oko toga treba li prodati državni kapital u ovom preduzeću. SNSD je bio za to da se Ljubija proda Izraeli Investment Group, dok se DNS zalagao da RS ostane vlasnik državnog kapitala, ili da se nađe kredibilniji kupac koji bi imao slične reference kao trenutni suvlasnik Arcelor Mittal koji ugljenom iz rudnika snabdjeva željezaru u Zenici.\nNovosti 1676 Ljubija 3


EU, SAD najavljuju moguće sankcije za sirijske lidere\nVodeće evropske države pozvale su u sredu ambasadore Sirije u koordinisanom pokušaju da spreče predsednika Bašara al Asada da koristi silu protiv svog naroda, a Nemačka je najavila i mogućnost sankcija ako se sirijske vlasti ogluše o taj poziv.\nFrancuska, Velika Britanija, Nemačka, Italija i Španija prenele su sirijskim ambasadorima akreditovanim u tim zemljama da osudjuju nasilje i da Asad mora da promeni taktiku, navelo je francusko ministarstvo spoljnih poslova.\nNjemačka vlada saopštila je da će odlučno podržati sankcije EU protiv sirijskog rukovodstva, a šef diplomatije Guido Westerwelle je precizirao da je moguće uvođenje embarga na oružje, zamrzavanje imovine sirijskih zvaničnika i zabrana putovanja.\n"Ukoliko ne dođe do neodložne promjene kursa sirijskog rukovodstva, međunarodna zajednica će morati da istupi sa konzekvencama - sankcije protiv Sirije će biti neizbježne", rekao je Vestervele.\nSAD su pozvale komesarijat za ljudska prava UN da odobri nezavisnu istragu u Siriji i predložile pokretanje krivičnog postupka ako ta istraga pokaže da je bilo kršenja međunarodnog prava.\nSavjet za ljudska prava UN, sa sjedištem u Ženevi, saglasio se na zahtjev SAD da u petak bude održana posebna sjednica posvećena situaciji u Siriji.\nU petak i odbor za politiku i bezbjednost EU takođe planira da se sastane u Briselu zbog situacije u Siriji, i "sve su opcije na stolu", izjavio je (Michael Mann), portparol šefa diplomatije Catherine Ashton.


Nedimović: Postoje jasna pravila o uvozu mesa - Ekonomija - Dnevni list Danas\nPočetna » Ekonomija » Nedimović: Postoje jasna pravila o uvozu mesa\nNedimović: Postoje jasna pravila o uvozu mesa\nMinistar poljoprivrede, šumarstva i vodoprivrede Branislav Nedimović izjavio je danas da je već dve godine na snazi Pravilnik po kome svinjsko meso „šest meseci od zamrzavanja ili klanja“ ne može da bude uvezeno u Srbiju.\n4Piše: FoNet 06. marta 2019. 15.28\n„To kontrolišemo na granici, veterinarska inspekcija, carina i to je sveto pismo“, rekao je Nedimović u Skupštini Srbije odgovarajući na kritike poslanika Srpske radikalne stranke Milorada Mirčića koji je tvrdio da se u Srbiju uvozi otpad, meso koje nije više za upotrebu u inostranstvu. Nedimović je naglasio da su potpuno izjednačena pravila sa kompletnim okruženjem i Evropskom unijom.\n„Za goveđe meso je još rigoroznije“, rekao je Nedimović poslanicima koji razmatraju set zakona iz oblasti poljoprivrede. Mirčić je rekao da se u Srbiju uvozi meso iz robnih rezervi drugih zemalja.\n„To meso iz robnih rezervi je godinama, decenijama bilo smešteno u hladnjačama, u određenim prostorima koji služe za to, a onda uvoz u Srbiju podrazumeva da se termički i mehanički takvo meso preradi, pretvori u mesne prerađevine kao što su kobasice, salama, mortadela“, rekao je Mirčić.\nOn tvrdi kako je ta hrana formalno bezbedna zato što termička obrada garantuje ispravnost hrane, ali takva prerađevina nema svojstva koja bi trebalo da ima. On je sugerisao kako bi trebalo vremenski ograničiti mogućnost upotrebe mesa i mesnih prerađevina koje su u robnim rezervama i da se uvede carina na uvoz poljoprivrednih proizvoda.\n„Bez carine mi smo otvoreno tržište i naša poljoprivreda je, ovako osiromašena i ogoljena, osuđena na potpunu propast jer ne možemo da budemo konkurentni sa pinirom u proizvodnji semenske robe, sa proizvođačima i prerađivačima mesa i mesnih prerađevina“, rekao je Mirčić. On je naveo da se izmenama i dopunama Zakona o sredstvima za zaštitu bilja predlaže da se u Srbiji i dalje proizvode sredstva za zaštitu bilja do ulaska u EU.\nNedimović je rekao da je važno da se 600 preparata za zaštitu bilja proizvodi u Srbiji do ulaska u EU. „Naš cilj jeste EU, ali nam je prvo cilj da zaštitimo srpske proizvode“, istakao je Nedimović.\nBranislav Nedimović, Uvoz mesaBeograd\n07. marta 2019. u 00.26\nMene interesuje,onaj ugovor, sa PRC, kojim ste mahali,da li ste ga preveli sa kineskog pisma,i sta ste obecali,naivnim prijateljima,svinjske papke ili svinjske usi…?!\n07. marta 2019. u 07.47\nDa,da,da sećam se……za „đubre“ od mesa raspodelu kvota dobiju četiri prerađivača,svi koji treba da se „ugrade“,ugrade se,pa onda neko od njih u reklamama ističe „sa naše farme“ po sistemu da se vlasi ne sete.Posle toga stupaju na scenu hirurzi sa Prvr hiruške koji po čitav dan ne izlaze iz sale jer ne mogu da postignu da poseku sve tumore digestivnog trakta,i tako u krug.\nA što se seljaka tiče,ovo meso je za njega nelojalna konkurencija,pa su mu cene svinjetine takve kakve su.Možda je seljak sve to i zaslužio jer:\n-skinuliste mu subvencije sa 12 na 4 hiljade/ha\n-dali mu ponižavajućih 20 din. po litru goriva i to samo za 60 lit i 20 hektara\n-nema pariteta,skupa proizvodnja,ostavljen na milost i nemilost zveri\nAli ako,tako mu i treba,da ne objašnjavam zašto!\nPravila mozda jesu jasna, ali su veoma losa. Ako je u EU rok upotrebe mesa 6 meseci, a vi dozvolite da neko uveze u Srbiju meso staro 5 mesec, i dozvolite tom istom uvozniku da na tom istom pakovanju mesa odstampa da je rok upotrebe tog istog mesa 12 meseci (dakle 6 meseci vise nego u EU)\n07. marta 2019. u 14.31\nNadajmo se da ce nova laboratorija koja treba da kontrolise ispravnost i kvalitet namernica, ubrzo poceti da radi, zaposliti profesionalce i prave strucnjake, ali da bi takvi ljudi dosli tu da rade morate ih platiti, jer svi koji su sposobni i kvalitetni davno su otisli iz ove zemlje a ovde rade lica sa kupljenim diplomama.


UNFPA: Polovini žena u svetu uskraćena telesna autonomija - Dijalog.net\nNaslovna Vesti Svet UNFPA: Polovini žena u svetu uskraćena telesna autonomija\nBeograd, 14. april 2021. – Mnogim ženama u svetu uskraćeno je pravo na odlučivanje da li će imati seksualni odnos sa svojim partnerom, upotrebiti kontracepciju ili potražiti zdravstvenu zaštitu, navodi se u najnovijem izveštaju Populacionog fonda Ujedinjenih nacija (UNFPA) za 2021. godinu, saopštila je kancelarija UNFPA u Srbiji.\nU izveštaju “Moje telo je samo moje“, dodaje se da se taj podatak odnosi na skoro polovinu žena u 57 zemalja u svetu, kao i da odsustvo telesne autonomije potencijalno smanjuje ekonomsku produktivnost i dovodi do dodatnih troškova u sistemima zdravstvene zaštite i pravosuđa.\nU ovom dokumentu, navodi se da je svega 55 odsto žena u potpunosti osnaženo da pravi izbore koji se tiču zdravstvene zaštite, kontracepcije i sposobnosti da prihvati ili odbije seks.\nTakođe, pokazalo se da samo 71 odsto država garantuje pristup sveobuhvatnoj maternalnoj nezi, 75 odsto zakonom obezbeđuje potpun, ravnopravan pristup kontracepciji, 80 odsto ima zakone kojima podržava seksualno zdravlje i blagostanje, a da oko 56 odsto država ima zakone i politike kojima podržava sveobuhvatno seksualno obrazovanje.\nIzvršna direktorka UNFPA Natalia Kanem rekla je da se pokazalo da u suštini stotine miliona žena i devojčica nisu vlasnice svog tela, već da njihovim životima upravljaju drugi.\n“Ogorčeni smo zbog činjenice da skoro polovina žena i dalje ne može da donosi sopstvene odluke o tome da li da stupi ili ne u seksualni odnos, koristi kontracepciju ili potraži zdravstvenu zaštitu“, rekla je Kanem.\nIzveštaj beleži i mnoge druge načine na koje se krši telesna autonomija žena, muškaraca, devojčica i dečaka širom sveta i otkriva da 20 država i teritorija ima zakone koji podržavaju “udaju za silovatelja“, 43 države nemaju zakonodavstvo koje se odnosi na pitanje silovanja u braku.\nTakođe, utvrđeno je da preko 30 država ograničava pravo ženama da se kreću izvan svog doma, kao i da devojčice i dečaci sa invaliditetom imaju skoro tri puta veću šansu da budu podvrgnuti seksualnom nasilju, pri čemu su devojčice u najvećem riziku.\nKada se radi o Srbiji, pokazalo se da je 56 odsto žena iz romskih naselja, starosti 20 do 24 godine stupilo u brak pre navršene 18. godine, a 16 odsto – pre navršene 15. godine.\nIzveštaj UNFPA se od 1978. godine objavljuje na godišnjem nivou i skreće pažnju na novonastala pitanja u oblasti seksualnog i reproduktivnog zdravlja i prava i istražuje izazove i prilike koje ona predstavljaju za međunarodni razvoj.\nPrethodno BIRN: Nadležni kriju dokument o legalizaciji stambene zgrade policajca Stamenkovića\nSledeće Golubović: Odavno smo pali na niske grane\nTop Tags vladavina prava istraživanje mladi lokalna samouprava Društvo evropske integracije Evropska komisija Evropska unija Vlada Republike Srbije mediji Civilno društvo OCD konkurs ljudska prava Srbija i Evropska unija


Politika: Dačić: Kompromis je u najboljem interesu Srba i Albanaca, ali nisam siguran da ga druga strana želi - BalkaniYUm.TV '); } //]]>\nDačić: Kompromis je u najboljem interesu Srba i Albanaca, ali nisam siguran da ga druga strana želi\nMinistar spoljnih poslova Srbije Ivica Dačić izjavio je danas u Beču da je kompromisno rešenje dve strane po pitanju Kosova i Metohije u najboljem interesu srpskog i albanskog naroda i stabilnosti regiona.\nOn je, uoči nefomalnog sastanka ministara inostranih poslova zemalja članica EU i država kandidata za članstva, rekao da je Beograd posvećen postizanju kompromisnog rešenja, ali da nije siguran da i druga strana to želi.\n- Veoma je rano govoriti kada će to biti i da li će uopšte doći do kompromisnog rešenja pošto nisam siguran da i druga strana to želi - rekao je Dačić novinarima, preneli su beogradski mediji.\nŠef srpske diplomatije je ukazao na značaj postizanje kompromisnog rešenja i za evropsku perspektivu Srbije.\n- To bi doprinelo stabilnosti čitavog regiona i otvorilo put u smislu članstva u EU - poručio je Dačić.\nMinistri EU i Zapadnog Balkana razgovaraju o efikasnom multilateralizmu i pravnom globalnom poretku kao ključnim prioritetima Evropske zajedničke spoljne i bezbednosne politike. Sastanku pristvuju i komesar za pregovore o proirenju Johanes Han i izvestilac za Srbiju Evropskog parlamenta Dejvid Mekalister.


Vesti online / Vesti / Svet / Venecuela preti Americi: Dobićete "novi Vijetnam"!\nVenecuela preti Americi: Dobićete "novi Vijetnam"!\nPredsednik Ustavne skupštine Venecuele Dosdado Kabelo izjavio je da su Venecuelanci spremni da naprave "još jedan Vijetnam" u slučaju invazije Amerikanaca, piše EFE.\ncommons.wikimedia.org/Cancillería del Ecuador\nVenecuelanski vojnici (Foto: Arhiva)\n"Oni čak neće znati kako da se izvuku (iz Venecuele). Oni će gutati prašinu mnogo puta, ako pokušaju da kroče u našu otadžbinu… Bićemo za njih još jedan Vijetnam, bićemo njihov košmar", prenosi "El Tempo" Kabelove reči.\nOn je dodao i da je Skupština imenovala specijalnu komisiju koja će proučavati delatnost "izdajnika" koji pozivaju strane države da izvedu vojnu invaziju na Venecuelu.\nPre toga je predsednik Venecuele Nikolas Maduro pozvao vojsku da bude spremna da odbije američku agresiju i izjavio da ne treba smanjivati borbenu gotovost ni na sekund.\nNemački stručnjak: Tramp će napasti Siriju, ali "cilja" i ovu zemlju\nRanije je neimenovani visoki izvor iz administracije američkog predsednika Donalda Trampa obelodanio da je Tramp na jednom sastanku prošle godine upitao svoje savetnike zašto jednostavno ne izvrše invaziju na Venecuelu radi svrgavanja predsednika Nikolasa Madura.\nAgencija AP navodi da je u tom trenutku počinjala velika politička kriza u Venecueli.\nSastanku su, kako se navodi, između ostalih prisustvovali i tadašnji državni sekretar SAD Reks Tilerson i tadašnji savetnik za nacionalnu bezbednost Herbert Rejmond Makmaster.\nSVET Maduro Trampu: Dalje ruke od Venecuele (VIDEO)\nSVET "SAD spremaju za Venecuelu isti scenario kao za Libiju"\nSVET Da li Amerika šalje vojsku na Venecuelu? Evo šta kaže šef Južne komande vojske SAD\nSVET SAD najavile mogućnost invazije na Venecuelu, evo šta kaže Rusija


Niški biser koji treba izbrusiti - jugsport.net\nNiški biser koji treba izbrusiti\nNiš, grad sa bogatom fudbalskom tradicijom iz svoje sredine iznedrio je sisaset vrhunskih fudbalera koji su na čitavoj planeti proneli slavu niškog fudbala. U poslednje vreme mnogo pažnje se posvećuju mladim talentima, i škole fudbala su pravi rasadnik budućih fudbalera koji će poći stopama recimo jednog Dragana Stojkovića- Piksija, Miloša Drizića, Dušana Vojinovića, Milovana Obradovića, i mnogih drugih.\nU velikom broju talentovane dece , jedan od njih je i desetogodišnji Nemanja Burić trenutno član FK Nacionala, koji igra na poziciji štopera a po potrebi i levog spoljnog i na jednom i na drugom mestu je podjednako kvaitetan igrač u koga sadašnji trener u FK Nacional Aleksandar Dinčić ima puno povrenje i o Nemanji ima samo reči hvale.\nInače Nemnja je odličan učenik četvrtog razreda O.Š. Dušan Radaović u Nišu i ima vremena da postigne da uči i redovno da ode na treninge, gde ne propušta nijedan odlazak sasad , uvek je među prvima na treningu a među zadnjima sa treninga. Ništa mu nije teško na treningu i svaku pokazanu vežbu ili tehniku baratanja loptim na prosto rečenu upija u sebi koju mu pokaže trener.\nSa fudbalom je počeo u svojeih šest godina kod trenera Srđana Ristića u školi fudbala Filip Filipović , da bi potom na kratko nekih šest meseci proveo u Free Kick, gde mu je trener bio Nemanja Dančetović i potom pristupio sadašnjem FK Nacionalu kod trenera Aleksandra Dinčića. Inače ima potpunu podršku svojih roditelja oca Aleksandra , majke Marije i sestre Katarine koji su mu uvek pri ruci kad ustreba nešto oko odlaska na trening ili utakmicu, kao i davanje podrške u bilo svemu ostalom.\nVeliku zahvalnost kaže Nemanja Burić upravo dugujem mojim roditeljima koji pre svega veruju u mene i očekuju da jednog dana postanem pravi fudbaler koji će biti kvalitetan po uzoru na mog idola u odbrani Virgil Van Dijk , ako ne barem približno. Dosad sam promeni tri kluba i tri trenera i od svakog sam po nešto naučio, tako da nemogu da kažem je neko od njih najbolji, svi su za mene podjednako kvaitetni fudbalski učitelji. Sa redovnim treninzima ne zapostavljam ni školske obaveze, jer su one po meni možda i u prvom planu. Volim fudbal i bavim se njime ali je škola i škoslke obaveze nešto drugo u šta gledam u moju budućnost .\nInače Nemnja je u svojoj sportskoj vetrini već okitio veliki broj medalja uglavnom zlatnog sjaja sa raznim turnirima nastpajući najpre za Š.F Filip Filipović i sada za FK Nacional. Sa Filipim Filipovićem na 22 turnira osvojio je sa svojim klupskim drugovima 12 prvih mesta, na 8 nastupa pripalo im je drugo meseto, i 2 turnira treća pozicija. Recimo vredno je pomenuti sa ovom školom fudbala prva mesta u Lazarevcu, Soko banji, Jagodini, Velikoj Plani, Leskovcu, Svijalncu.\nSa sadšnjim FK Nacional učetvovao je na 10 turnira i osvojili su 7 prvih mesta, 2 druga mesta i 1 treće mesto. Od tih osvojenih prvih mesta vredno je pomenuti Gorija-Kup u Beogradu, Smederevskoj Plananci, Nacional-Kup u Nišu, u Ferplej-ligi, Zimski Kup u Nišu, i turnir Real sa Nišave.\nNa kraju nam ništa drugo ne preostaje nego da Nemanji Buriću destogodišnjom fudbalskom nadom Niša poželimo dobar napredak u fudbalu i da svojim radom i zalaganjem postiže u budućnsoti još bolje rezultate, koji će sami po sebi doći ukoliko nastavi da radi kao dosad. maksimalno odgovorno na treninzima i borbenošu i svojim kvaitetom da to pokaže na svakoj utakmici.\nSport u Medveđi prioritet za mlade


Smart Watch Moye Kronos II - White | Games online shop\nŠifra artikla: GAD224\nRezolucija Ekrana: 240x210\nKapacitet baterije: 140mAh\nMoye Kronos II je pametni sportski sat dizajniran za sve koji žele zdrav način života i praćenje životnih aktivnosti. Neke od funkcija sata su merenje pulsa, krvnog pritiska i nivoa kiseonika u krvi. Sat takođe meri broj pređenih koraka, kilometražu i broj utrošenih kalorija. Pored toga, moći ćeš da pratiš svoje sportske aktivnosti i kvalitet sna. TFT ekran od 1.08" prikazuje vreme, datum i status baterije. Moći ćeš da primate SMS obaveštenja, notifikacije iz aplikacija na satu, kao i obaveštenja o dolaznim pozivima sa svog mobilnog telefona.\nMerenje na sat vremena za: HR,BP,SPO2\nNotifikacije (sve aplikacije I SMS)\nGPS beleženje (konektovan pomoću GPS-a na telefonu)


Superkup Španije - Blic Sport\nOsvojili su Superkup Španije, plasirali se u polufinale Kupa kralja, podigli posle ne baš zadovoljavajućeg početka sezone, pre dve sedmice petardirali Hetafe, ali su zato u poslednja dva kola Primere ukočili fudbaleri Atletik Bilbaa. Ako je poraz od Barselone, i to na Nou Kampu, očekivan, remi sa nedorečenom Valensijom manje nego što su Baski želeli – 1:1.\nLuka Jović poslednjom objavom na Instagramu preko noći prikupio više od 300.000 "sviđanja".\nU Megdanu dva madridska tima bolji je bio Real nakon dva sata fudbala i preciznijeg izvođenja jedanaestaraca.\nPredsednik Fudbalskog saveza Španije Luis Rubiales izašao je u javnost sa predlozima za promene koje će vrlo verovatno biti usvojene na narednom sastanku Upravnog odbora.\nSUPERKUP ŠPANIJE Barselona "obrnula" Sevilju, Dembeleova "raketa" donela trofej katalonskom velikanu /FOTO/ /VIDEO/\nFudbaleri Barselone stigli su do prvog trofeja ove sezone pobedom nad Seviljom nakon preokreta 2:1 (1:1) u Superkupu Španije koji se igrao u Maroku.\nNEČUVENA POMOĆ FUDBALSKOG SAVEZA Sevilja neće da igra Superkup sa Barsom zbog promene pravila DAN PRED MEČ!\nPre nego što počne prvenstvo Španije u fudbalu, lep uvod tradicionalno daju učesnici Superkupa, što neretko upari Real i Barsu pa ljubitelji ovog sporta uživaju i pre prvih borbi za bodove. Ovoga puta uživanja ne samo da nema, već ima ozbiljnih pretnji: Sevilja možda ne izađe na teren protiv Barselone, nezadovoljna promenom pravila dan pred utakmicu.\nODJECI EL KLASIKA Ronalda progone, Mesija ponižavaju, ali je prijateljstvo ispred rivalstva /VIDEO/\nKo je pokušao da ponizi Mesija u revanšu Superkupa Španije, zašto je Kristijano Ronaldo besan zbog suspenzije, kako je Real razmontirao Barseloninu igru u delove uz lansiranje nove zvezde i kakva lekcija je stigla sa El klasika možete videti u emisiji "Sport na Blic".\nPOČELI U SREDU, ZAVRŠILI U ČETVRTAK Realu Superkup Španije, Barsa se raspala, Asensio "bombom" oduševio Zidana /VIDEO/\nFudbaleri Reala osvojili su španski Superkup, pošto su u revanšu bez Kristijana Ronalda pred svojim navijačima savladali Barselonu sa 2:0 i ukupno sa čak 5:1.\nZidan besan zbog Ronaldove suspenzije: Neću da napadam sudije, ali...\nTrener Reala Zinedin Zidan rekao je da je vrlo uznemiren zbog "stroge kazne" za Kristijana Ronalda, koji je suspendovan na pet utakmica, jer je gurnuo sudiju tokom prvog meča Superkupa Španije protiv Barselone.\nŠPANSKI SUPERKUP Realova noć u Barsi, Ronaldo dao gol i odgurnuo sudiju zbog crvenog\nBurno je bilo u prvoj utakmici španskog Superkupa - Real je savladao Barselonu kao gost sa 3:1 (0:0), a meč je obeležio, naravno, Kristijano Ronaldo.\nModrić propušta El klasiko zbog isključenja pre tri godine\nVezni fudbaler Real Madrida Luka Modrić propustiće prvi duel protiv Barselone u Superkupu Španije zbog crvenog kartona pre tri godine protiv gradskog rivala Atletika.\nPEHAR ZA POČETAK Barsa osvojila španski Superkup, Mesiju 29. trofej\nFudbaleri Barselone otvorili su sezonu na najbolji mogući način, pošto su i u revanšu savladali Sevilju sa 3:0 i ukupnim rezultatom 5:0 osvojili Superkup Španije.\nBarsa na korak do Superkupa posle prvog meča sa Seviljom\nFudbaleri Barselone na korak su do Superkupa Španije, savladavši Sevilju sa 2:0 pred revanš 17. avgusta.\nIzbegao veću kaznu: Pikeu četiri meča suspenzije za vređanje sudije\nFudbaler Barselone Đerard Pike kažnjen je sa četiri meča zabrane igranja zbog vređanja pomoćnog sudije tokom revanš meča super kupa Španije, koji je njegov klub izgubio 5:1 ukupnim rezultatom.\nPredsednik Barselone: Bilbao je zaslužio Superkup\nPredsednik Barselone Hosep Marija Bartomeu rekao je da je zadovoljan igrom tima protiv Atletik Bilbaa (1:1), uprkos tome što je baskijski klub ukupnim rezultatom 5:1 došao do trofeja Superkupa Španije.\nLuis Enrike: Poraz ponekad dobro dođe\nTrener Barselone Luis Enrike ocenio je da ponekad i poraz može dobro da dođe igračima, kako bi shvatili koliko je do pobede teško doći.\nNemoćna Barsa i dva isključenja: Bilbao osvojio španski Superkup\nFudbaleri Atletik Bilbaoa osvojili su španski Superkup pošto su u revanšu odigrali 1:1 sa Barselonom u gostima, a do trofeja su došli zahvaljujući ubedljivoj pobedi u prvom meču sa čak 4:0.\nEnrike ne odustaje posle 0:4 u Superkupu: Možemo dati više golova za trofej\nTrener fudbalera Barselone Luis Enrike rekao je danas da veruje da njegova ekipa može da nadoknadi gubitak od 4:0 protiv Atletik Bilbaa i osvoji španski Superkup.\nValverde: Čarobno veče za Bilbao, ali protiv Barselone ni 4:0 nije dovoljno\nTrener Atletika iz Bilbaa Ernesto Valverde ocenio je čarobnom noć u kojoj je njegov tim u prvom meču Superkupa Španije deklasirao Barselonu sa 4:0, ali je dodao da je pred njima i dalje težak posao.\nEnrike: Ako neko može da nadoknadi 0:4, to je Barselona\nTrener Barselone Luis Enrike smatra da nije sve gotovo posle spektakularnog poraza šampiona Evrope u prvom mecu Sperkupa Španije protiv Atletika iz Bilbaa sa 4:0.


Home Politika BiH 27 zaključaka SDA: Hvale Novalića, Sebiju Izetbegović i Cikotića\nGlavni odbor Stranke demokratske akcije (SDA) donio je na današnjoj trećoj sjednici čak 27 zaključaka. Među ostalim, u njima su kritizirali pasivnost Vijeće ministara BiH, rad Tužilaštva BiH ocjenjen je neprofesionalnim i pristrasnim, dok je aktivnostima Vlade FBiH, na čijem čelu je SDA-ov premijer Fadil Novalić data podrška.\nGlavni odbor SDA odaje priznanje svim zdravstvenim radnicima u Bosni i Hercegovini za maksimalne napore koje ulažu u borbi protiv pandemije koronavirusa. Pozivamo vlade na svim nivoima da, u skladu sa svojim nadležnostima i mogućnostima, osiguraju sredstva za stimulaciju ljekara i medicinskog osoblja koje je direktno uključeno u borbu protiv pandemije. Pozivamo vlade na svim nivoima i nadležne institucije da pažljivo prate situaciju i donose pravovremene mjere kako bi se preduprijedile posljedice potencijalnog jesenjeg talasa pandemije. U tom smislu od Vijeća ministara i entitetskih vlada tražimo, da uz pristiglih oko pola miliona, konačno finaliziraju nabavku dovoljnih količina vakcina neophodnih za masovnu imunizaciju stanovništva.\nGlavni odbor SDA daje punu podršku aktivnostima koje Vlada FBiH poduzima na ublažavanju ekonomskih posljedica pandemije koronavirusa. Poduzete mjere su rezultirale značajnim oporavkom domaće ekonomije, koja se mnogo brže od predviđanja vraća na predpandemijski nivo, a u nekim segmentima, kao što je pokrivenost uvoza izvozom bilježi rekordne pozitivne omjere.\nGlavni odbor SDA osuđuje namjernu pasivnost koju je Vijeće ministara na čelu sa Zoranom Tegeltijom pokazalo u borbi protiv pandemije korona virusa, rješavanju migrantske krize, te usvajanju reformskih zakona potrebnih za ispunavanje uvjeta iz Mišljenja Evropske komisije, potrebnih za dobijanje kandidatskog statusa za EU. Cijenimo da je pasivnost predsjedavajućeg i dijela ministara namjerna i u funkciji politike koja želi pasivizirati rad institucija na državnom nivou. Stoga Glavni odbor od rukovodstva Stranke traži da u skorije vrijeme, ukoliko izostanu konkretni rezultati, razmotri pokretanje smjene Vijeća ministara.\nGlavni odbor pozdravlja aktivnosti Ministarstva sigurnosti BiH na rješavanju migrantske krize u Bosni i Hercegovini. Zahvaljujući angažmanu ministra Selme Cikotića i Ministarstva sigurnosti BiH obim migrantske krize koja je pogodila dijelove Bosne i Hercegovine je bitno umanjen. Pozdravljamo i aktivnosti ministrice vanjskih poslova Bisere Turković i niz diplomatskih akcija koje su poduzete u promoviranju i zaštiti interesa Bosne i Hercegovine.\nGlavni odbor SDA poziva Predsjedništvo Bosne i Hercegovine da konačno osigura potpisivanje ugovora između države Bosne i Hercegovine i Islamske zajednice u Bosni i Hercegovini, kako bi se uklonila postojeća diskriminacija Islamske zajednice u BiH u odnosu na Katoličku crkvu i Srpsku pravoslavnu crkvu.\nGlavni odbor SDA odlučno odbacuje bilo kakav pokušaj da se tzv. “non paperima” ili drugim načinima političkog i diplomatskog djelovanja dovodi u pitanje teritorijalni integritet i suverenitet Bosne i Hercegovine. Ne može i neće biti nikakvog „mirnog razlaza”, niti odvajanja nijednog pedlja teritorije Bosne i Hercegovine, čime konstantno prijeti Milorad Dodik. Politikom koju vodi, Milorad Dodik neće dovesti do razbijanja Bosne i Hercegovine, ali može ugroziti mir i stabilnost na štetu svih građana, a posebno na štetu vlastitog naroda i entiteta RS.\nGlavni odbor SDA pozdravlja stavove Vijeća za implementaciju mira i podršku suverenitetu i teritorijalnom integritetu Bosne i Hercegovine, te podršku evropskom i NATO putu naše zemlje. Upozoravamo da bi izostanak ili zakašnjelo poduzimanje odlučnih i konkretnih koraka protiv nosilaca retrogradnih politika mogao produbiti političku krizu i u konačnici izazvati destabilizaciju. Zato pozivamo zemlje članice Upravnog odbora Vijeća za implementaciju mira (PIC), kao i sve zemlje Evropske unije pojedinačno, da, na temelju pravnih principa koje poštuju i provode i u Evropskoj uniji i u svojim državama, uvedu sankcije predsjedniku SNSD-a Miloradu Dodiku, zbog secesionističkih prijetnji, kao i svima koji ugrožavaju Dejtonski mirovni sporazum. U tom smislu pozdravljamo aktivnosti koje je poduzeo predsjednik SAD Joshep Biden i najavu proširenja tzv. “crne liste“. Pozdravljamo izbor Christiana Schmitdha za novog Visokog predstavnika. Izražavamo očekivanja da će, kao vrhovni tumač Dejtonskog mirovnog sporazuma, postupati u skladu sa obavezama i ovlastima, koje mu pripadaju, te pokazati neophodnu odlučnost kako bi se uklonile opstrukcije koje otežavaju funkcionisanje institucija BiH. Od aktuelnog Visokog predstavnika Valentina Inzka tražimo da do isteka svog mandata ukine odluke o odlikovanju presuđenih ratnih zločinaca, te ispuni obećanje dato porodicama žrtava i proglasi Zakon o zabrani negiranja genocida.\nGlavni odbor SDA pozdravlja izricanje pravosnažne presude ratnom zločincu Ratku Mladiću pred Haškim tribunalom i doživotnu kaznu, čime je gotovo kompletno ratno političko i vojno rukovodstvo RS presuđena za genocid, zločine protiv čovječnosti i druge najteže zločine. Haški su je načini historijsku nepravdu jer nije presudio da je, uz Srebrenicu, genocid počinjen i u općinama: Foča, Vlasenica, Ključ, Sanski Most, Kotor Varoš i Prijedor.\nGlavni odbor SDA pozdravlja usvajanje Rezolucije u Skupštini Crne Gore kojim se osuđuje genocid u Srebrenici i zabranjuje njegovo negiranje. To je veliki korak i jedini ispravan put ka prihvatanju istine o događajima iz 90-ih godina, što je temelj za nastavak uspostavljanja povjerenja i izgradnje boljih odnosa među državama i narodima na Balkanu – i jedini ispravan put.\nGlavni odbor SDA izražava konsternaciju i zabrinutost zbog reakcija aktuelnih političkih i vjerskih predstavnika iz srpskog naroda, kako u bh. entitetu RS, tako i u Srbiji, nakon presude zločincu Mladiću, te nakon usvajanja Rezolucije i zabrani negiranja genocida u Skupštini Crne Gore. Umjesto prihvatanja presude međunarodnog suda i suočavanja sa istinom, uslijedilo je novi val sramotnog i necivilizacijskog negiranja genocida i glorifiracanja pravosnažno presuđenih ratnih zločinaca. Iako su međunarodni sudovi utvrdili krivicu pojedinaca i odgovornost sistema oličenog u Miloševićevom i Karadžićevom režimu, srpski politički i vjerski lideri već godinama uporno se kriju iza kompletanog srpskog naroda namećući mu kolektivnu krivicu, čime očito žele amnestirati zločince i sistem koji ih je proizveo. Zašto to rade, pitanje je na koje će Srbi i Srbija sami sebi morati dati odgovor. Pri tome, morali bi imati na umu da su bježanje od suočavanja sa istinom, nove-stare zablude oličene u tzv. „srpskom svetu“ kao zamjeni za „Veliku Srbiju“, put u nove pokušaje dominacije o novu agresiju, što nikome ništa dobro neće donijeti. Trenutni odnos spram historijske istine, pravnih činjenica i presuda međunarodnih sudova, jasno je upozorenje da je ideologija zločina iz devedestih godina i dalje živa i da ponovo postaje glavni tok srpske politike u regiji.\nGlavni odbor SDA upozorava na novi val srpskog nacionalizma, koji kroz zagovaranje tzv. „srpskog sveta“, prijeti da ponovo oživi duhove iz mračnih i tragičnih 90-ih godina prošlog stoljeća. Pozdravljamo političke i diplomatske aktivnosti koje rukovodstvo i državni zvaničnici iz SDA i drugih probosanskih stranaka poduzimaju u suprotstavljanju politici koja se vodi na tom novom valu srpskog nacionalizma, i pozivamo da se te aktivnosti dodatno pojačaju. Također je neophodno da se intenzivira saradnja sa političkim snagama u regiji koje su, također, prepoznale opasnosti koje sa sobom nosi ideologija „srpskog sveta“.\nGlavni odbor SDA pozdravlja odluku Predsjedništva SDA da ne učestvuje u neustavnim „pregovorima entiteta i naroda“ koju je preko Narodne skupštine RS inicirao SNSD. O budućnosti Bosne i Hercegovine se ne može razgovarati između entiteta ili tri naroda, već isključivo u okviru nadležnih državnih institucija, prije svega u Parlamentarnoj skupštini Bosne i Hercegovine.\nGlavni odbor SDA snažno podržava stav predsjednika Bakir Izetbegovića da se razgovori o izmjenama izbornog zakonodavstva i Ustava BiH više ne vode u formatu SDA-HDZ, nego isključivo u formatu koji uključuje sve parlamentarne strane, domaće i strane pravne eksperte, predstavnike CIK-a i nevladinog sektora. U tom smislu treba naglasiti da je u Parlamentarnoj skupštini BiH već formirana Interresorna radna grupa za izmjene Izbornog zakona čiji su članovi predstavnici svih parlamentarnih stranaka. Rad te grupe je neophodno podržati pregovorima na najvišem političkom nivou u kojima bi se, uz tehnička, definirala i politička rješenja. Pozivamo prijatelje iz EU i SAD da svojom medijacijom i utjecajem pomognu u približavanju stavova svih parlamentarnih stranaka, kako bi se osigurala dvotrećinska većina u Parlamentu BiH neophodna za promjene Ustava i Izbornog zakona BiH.\nGlavni odbor SDA pri čvrstom je stavu da se izmjenama izbornog zakonodavstva mora omogućiti implemetacija svih presuda Evropskog suda za ljudska prava i Ustavnog suda BiH, čime će biti sačuvan i unaprijeđen osjetljivi balans građanskog i etničkog na kojem je baziran Ustav BiH. Rješenjem se mora osigurati univerzalno biračko pasivno i aktivno pravo svim građanima, u svakom dijelu BiH. To je evropski standard na kojem snažno i uporno insistira Evropska unija, zahtijevajući implementaciju presuda Evropskog suda za ljudska prava, uz upozorenje da je neprihvatljivo bilo koje rješenje koje dodatno produbljuje etničke podjele u zemlji.\nGlavni odbor ocijenio je da su neprihvatljivi prijedlozi HDZ BiH za izmjene izbornog zakonodavstva jer se njima ne rješava implementacija presuda Evropskog suda za ljudska prava. Neprihvatljiv je i prijedlog o izbori delegata u Dom naroda Parlamneta FBiH, jer nije u skladu sa Ustavom FBiH. Pozivamo HDZ da u pregovorima i traženju rješenja za izmjene izbornog zakonodavstva ne koristi politiku blokada i ucjena, te da se odmah pristupi implementaciji rezultata Općih izbora 2018. godine i deblokira imenovanje sudija Ustavnog suda FBiH.\nGlavni odbor SDA smatra da je prijedlog pravnog tima SDA za izmjene Ustava BiH i Izbornog zakona BiH dobra osnova za postizanje konačnog rješenja kroz pregovore svih parlamentarnih stranaka. Uklanjanjem prefiksa Bošnjak, Hrvat i Srbin u dijelu Ustava koji se odnosi na članove Predsjedništva BiH, bila bi omogućena implementacija presude Evropskog suda za ljudska prava u predmetu Sejdić-Finci, te presuda u predmetima Šlaku, Pilav, Zornić i Pudarić. Neophodnim smatramo i utvrđivanje nadležnosti Doma naroda PS BiH i Doma naroda parlamenta FBiH isključivo u zaštiti vitalnog nacionalnog interesa u skladu sa katalogom pitanja od vitalnog nacionalnog interesa koja trebaju biti taksativno navedena u Ustavu BiH. Time bi uklonila asimetrije u funkcionisanju domova naroda u entitetskim parlamentima, te bio omogućen razvoj parlamentrane predstavničke demokratije, kao evropskog standarda.\nGlavni odbor SDA ponovo poziva Vijeće ministara BiH, ali i sve političke aktere u zemlji, da se bez odlaganja, u punom kapacitetu, posvete ispunjavanju 14 prioriteta iz Mišljenja Evropske komisije, kako bi Bosna i Hercegovina što prije, a najkasnije do kraja godine, došla u poziciju da joj EU odobri kandidatski status. Dio uvjeta iz Mišljenja je ispunjen, ali kompletan proces se odvija presporo.\nGlavni odbor SDA pozdravlja čvrsto opredjeljenje Vlade Brčko Distrikta na čelu sa gradonačelnikom Esedom Kadrićem, Skupštine Brčko Distrikta, te cjelokupne institucionalne strukture Brčko Distrikta da nastave reformske procese na unaprjeđenju dobre vladavine, infrastrukturnog razvoja i poslovnog okruženja, a sve u cilju stabilnog i prosperitetnog Brčkog, a time i stabilne i prosperitetne Bosne i Hercegovine. Smatramo da OHR, supervizor za Brčko Distrikt i Arbitražni tribunal moraju ostati garant stabilnosti i održivosti Distrikta, njegovog statusa i ovlaštenja.\nGlavni odbor SDA podržava inicijativu o zajedničkom nastupu probosanskih stranaka u entitetu RS. Sve inicijative koje će doprinijeti jačanju države Bosne i Hercegovine i njenih institucija, omogućiti snažniji ekonomski razvoj i iskorak na euroatlantskom putu imat će bezrezervnu podršku SDA.\nGlavni odbor SDA pozdravlja Izvještaj Komiteta za vanjske poslove Evropskog parlamenta o Bosni i Hercegovini u kojem se ponavlja snažna podrška evropskoj integraciji BiH, te poziva na ukidanje prakse “dvije škole pod jednim krovom”, na osnaživanje institucija na državnom nivou, reformu VSTV-a, provođenje presuda Evropskog suda za ljudska prava itd. Očekujemo da Evropski parlament podrži ovaj izvještaj, te da odbaci amandmane parlamentaraca iz Hrvatske i njihovih partnera iz desničarskih i komunističkih partija.\nGlavni odbor SDA pozdravlja zajedničku izjavu država članica NATO-a kojom je još jednom snažno i nedvosmisleno pružena puna podrška suverenitetu i teritorijalnom integritetu, te sigurnosti i stabilnosti Bosne i Hercegovine.Izražavamo zadovoljstvo pohvalama koje je NATO uputio Bosni i Hercegovini za njen doprinos u operacijama pod vodstvom NATO-a. Pozdravljamo i podršku NATO-a u provođenju nužnih reformi koje Bosnu i Hercegovinu vode ka punopravnom članstvu u ovoj alijansi i u Evropskoj uniji. Pozdravljamo jednoglasno usvajanje Nacrta Programa reformi i pozivamo nadležnu komisiju i Vijeće ministara BiH da što prije usvoje ovaj dokument, kako bi bio dostavljen u sjedište NATO-a u Briselu. Pozdravljamo održavanje zajedničke pokazne vježbe „Brzi odgovor 21“, u kojoj učestvuju Oružane snage Bosne i Hercegovine i Vojska Sjedinjenih Američkih Država. Ova vježba pokazuje visok stepen interoperabilnosti Oružanih snaga Bosne i Hercegovine i spremnosti da odgovore svim zadacima i izazovima.\nGlavni odbor SDA najoštrije osuđuje učestale uzurpatorske atake Republike Srbije na resurse Bosne i Hercegovine. Nelegalni aranžmani oko izgradnje hidroelektrana na rijeci Drini, izgradnje aerodroma u Trebinju predstavljaju drastičnu povredu suvereniteta Bosne i Hercegovine. SDA će putem svojih kadrova u nadležnim institucijama upotrijebiti sve pravne i političke instrumente za zaštitu državnih interesa Bosne i Hercegovine. Upućejmo poziv Ustavnom sudu Bosne i Hercegovine da, u cilju zaštite svojih odluka, hitno postupi po zahtjevu 24 zastupnika Parlamentarne skupštine BiH i donese privremene mjere kojima bi se spriječile aktivnosti vlasti entiteta RS na izgradnji tri hidroelektrane na Drini. Postupajući po zahtjevu grupe od 24 zastupnika Parlamentarne skupštine BiH, Ustavni sud će spriječiti nesagledive štetne posljedice, ali i zaustaviti kršenje vlastitih odluka kojima je određeno da raspolaganje vodnim potencijalima Drine, sve do donošenja zakona o statusu državne imovine na nivou BiH, ima isključivo država Bosna i Hercegovina.Glavni odbor SDA skreće pažnju domaćoj i svjetskoj javnosti da su na lokalitetu Buk Bijela, gdje je položen kamen temeljac za granju hidrocentrale, pronađeni ostaci 43 žrtve. S obzirom da se opravdano sumnja da se na toj lokaciji kriju ostaci još većeg broja žrtava, pozivamo Tužilaštvo BiH da najhitnije postupi po prijavi Udruženja žrtava Foča ’92. – 95., obustavi gradnji i istraži lokalitet.\nGlavni odbor SDA smatra da je jedino kroz međudržavnu saradnju Bosne i Hercegovine i Republike Hrvatske moguće riješiti problem sa zagađenjem koje prouzrokuje rafinerija u Bosanskom Brodu. Stoga pozivamo Republiku Hrvatsku da u pregovorima sa državom Bosnom i Hercegovinom, a ne njenim entitetima, reguliše pitanje polaganja gasovoda ispod rijeke Save kao državne granice.\nGlavni odbor SDA ocjenjuje neprofesionalnim i pristrasnim rad Tužilaštva BiH na čelu sa Gordanom Tadić, koje nastavlja sa selektivnim pristupom u procesuiranju ratnih zločina, ali i drugih krivičnih djela, naročito djela korupcije. SDA će uvijek podržavati nezavisno pravosuđe i procesuiranje svih krivičnih djela, a naročito ratnih zločina i korupcije, bez obzira o kome se radilo. Međutim, isto tako ćemo uporno dizati glas protiv selektivnog pristupa Tužilaštva, korištenja pravosuđa za političke obračune i ukazivati na pokušaje da se kroz montirane optužnice pokuša izjednačiti krivica za ratne zločine i relativizira istina\nGlavni odbor SDA poziva Vladu Federacije BiH da pažljivo prati rast maloprodajnih cijena u Federaciji BiH, te da pravovremeno interveniše u okvirima svojih nadležnosti kroz poticaje najugroženijim kategorijama društva. Pozivamo Vladu FBiH, da u okviru omogućnosti, osigura isplatu jednokratne novačane pomoći penzionerima sa nižim penzijama. Pozivamo parlament FBiH da usvoji Zakon o porezima i druge zakone , čime bi se omogućilo značajno povećanje minimalnih plaća u Federaciji BiH.\nGlavni odbor SDA pozdravlja uspjehe reprezentativnog sporta u Bosni i Hercegovini. Ostvareni rezultati i plasmani na smotre najboljih sportista i sportskih reprezentacija Evrope i svijeta pokazatelj su potrebe za sistemskim rješavanjem finansiranja sporta u Bosni i Hercegovini, a naročito reprezentativnih selekcija, kako bi se ostvario kontinuitet uspješnih rezultata. Stoga još jednom pozivamo zvaničnike iz SDA da na državnom nivou, ali i ostalim nivoima vlasti, ponovo iniciraju trajno rješavanje ovog pitanja.\nGlavni odbor SDA pozdravlja dovršetak procesa unutarstranačkih izbora nakon uvođenja povjereništava u nizu općinskih odbora SDA. Očekujemo da će se nastaviti trend izbora na odgovorne stranačke funkcije novih mladih kadrova, koji uživaju podršku lokalnih zajednica. Od svih kadrova SDA u izvršnoj i zakonodvanoj vlasti, kao i od svih stranačkih funkcionera na svim nivoima, očekujemo da pojačaju rad na terenu i kontakte s narodom, kao i da u javnom prostoru energičnije zastpaju politiku i stavove SDA.\nPrevious articleDraško Stanivuković sutra u posjeti Tuzli\nNext articleNapustio nas je još jedan veliki čovjek- preselio profesor Mehmedalija Lilić


Ovaj grad ima elektronski “mozak” koji sve vidi i čuje – Bankar.me\nOvaj grad ima elektronski “mozak” koji sve vidi i čuje\nOctober 30, 2017 AZIJA, M:TEL (komunikacije), PLANETA, SVE VIJESTI Leave a comment\nKako biste reagovali kada biste saznali da vještačka inteligencija, poslednjih godinu dana, prati sve što se događa u vašem gradu: mjesta na kojima se ljudi kreću, saobraćaj, pa čak i sve ono što ljudi pišu na društvenim mrežama?\nTako nešto bi, vjerovatno, izazvalo veliki skandal u brojnim državama širom svijeta, ali za stanovnike kineskog grada Hangdžoua, u kome živi devet miliona ljudi, čini se to ne predstavlja nikakav problem.\nKrajem prošle godine, u tom gradu je instaliran sistem nazvan “mozak grada”, baziran na vještačkoj inteligenciji, na čijem razvoju su radile dvije poznate kineske kompanije Alibaba i Foxconn.\nNjegov zadatak je da prati sve što se događa u gradu: od saobraćajnih gužvi, preko kriminala, pa čak do aktivnosti ljudi na društvenim mrežama, njihovog kretanja, korištenja javnog prevoza i slično.\nOvdje se ne radi o nadzoru čiji cilj je špijuniranje građana, već je taj sistem postavljen da bi olakšao “urbani način života”. Sve podatke obrađuje vještačka inteligencija, koja potom nudi rješenja nekih problema, kao što su gužve u saobraćaju, sudari, nepropisno parkiranje automobila, hapšenje kriminalaca i slično.\n“Kina i Kinezi, u odnosu na veliki broj drugih zemalja, nisu toliko opsednuti privatnošću, tako da nije bilo previše problema prilikom pokretanja jednog ovakvog sistema, koji prati sve što se događa u gradu”, kaže Sjian-Šeng Hua, menadžer za razvoj vještačke inteligencije u Alibabi.\nTokom proteklih godinu dana, “mozak grada” se pokazao veoma uspješnim: smanjen je broj saobraćajnih nesreća i kriminala, smanjene su i gužve, jer sistem sam može da predvidi na mjestima se mogu očekivati najveće gužve pa prilagođava semafore situaciji i tako sprečava gomilanje vozila i saobraćajne “čepove”.\nO uvođenju sličnog sistema već razmišljaju i u drugim gradovima u Kini, a vremenom bi se mogao da počne da se primjenjuje i većini gradova koji imaju slične probleme.\nPOJMOVIAlibaba Gradovi budućnosti vještačka inteligencija\nPrevious Njemačka ima 14 milijardi eura viška u budžetu\nSljedeći Zaštitite svoju privatnost sa ovih 5 besplatnih VPN-ova


► Sloga: Vučić slagao da je prosečna plata u Beogradu 600 evra\nTaj sindikat je u saopštenju upitao Vučića na osnovu kojih parametara je došao do tih podataka o ekonomskom standardu u Beogradu ili je to izneo "populistički kao i više puta do sada u poslednjih sedam godina".\n"Ukoliko je predsednik mislio samo na svoje partijske funkcionere zaposlene u gradskoj upravi Beograda, direktora JKP i njihovih saradnika, a bez prosečnih zarada radnika u javnom i privatnom sektoru, onda mu verujemo", piše u saopštenju Sloge.\nSloga je navela da je zbog ekonomske politike poslednjih nekoliko godina iz unutrašnjosti Srbije u Beograd došlo mnogo ljudi, među kojima neki koji su se "enormno obogatili i rešili da za svoje potomstvo kapitalizuju stečeno u glavnom gradu".\n"Druga kolona ka prestonici je ona u većini, a to su sirotinja i gubitnici naprednjačke neoliberalne ekonomske politike, guranja preduzeća u stečaj, a otvaranja fabrika jeftine radne snage i uništavanja svake mogućnosti da u Srbiji narod od svog rada pristojno i dostajanstveno živi", piše u saopštenju.\nVučić je obilazeći radove "Beograda na vodi" rekao da je prosečna plata u Beogradu preko 600 evra i da je daleko veća nego u siromašnim krajevima Srbije.


Nadica Blažin dobitnica Svetosavske povelje opštine Novi Bečej\nPoslednja izmena:10:19:07 AM\nGljivari Srbije nesmetano ispunjavaju godišnji p...\nPripremite se za Dane borovnica na Kopaoniku\nPremijerno Opasuljivanje u novobečejskoj marini ...\nMOON FEST 2021 za vikend na Staroj planini\nWind Rock Fest u Vršcu za mlade i one koji misle...\nJednostavno je vrhunsko - Vinska fantazija porodi...\nČas telefonije Lasla Jereša iz Šušare\nRegata Majke Angeline isplovljava 7. avgusta\nObeležena krsna slava Univerziteta Privredna aka...\nPirot - moderan grad koji je sačuvao svoju auten...\nTakmiči se i osvoji Capriolo bicikl\nAleksandar Karakašević: Važno je ostaviti srce...\nVršac, grad vinskih i drugih iznenađenja\nStonoteniska muška reprezentacija obećava borbu...\nOtvoren Centar poslovnih kompetencija u Baču\nZajedničkim nastupima PKV i republičkih i pokra...\nZnanjem i idejama pomoći poljoprivrednicima\nVinofest ovog vikenda u Vršcu\nNedelja u Bačkom Monoštoru: Obeležavanje Dana ...\nBez ulaganja u mehanizaciju nema napretka u poljo...\nNeka je sretna i berićetna ovogodišnja žetva\nIntenzivna proizvodnja zahteva navodnjavanje\nPozivnica Vojvođanima - posetite Niš\nOdržan Žetveni dan Zadružnog saveza Vojvodine ...\nVinarija Veritas - vinarija sa porukom\nUpoznajte biciklom kulturnu baštinu Bača\nMonografija o dvorcima Srbije\nBack KULTURA LIČNOSTI Nadica Blažin dobitnica Svetosavske povelje opštine Novi Bečej\npetak, 31 januar 2020 22:03\nNadica Blažin, strukovni vaspitač dece predškolskog uzrasta, dobitnica je ovogodišnje „Svetosavske povelje“ opštine Novi Bečej za neizbrisiv trag koji je ostavila na generacijama mališana. Do sada je na put ka daljem obrazovanju uspešno izvela čak četrnaest generacija dece, a od 1988. godine radi u PU „Pava Sudarski“ u Novom Bečeju.\n- Velika mi je čast i zadovoljstvo što sam baš ja ove godine dobitnica priznanja. Ova nagrada mi nije prva, ali mi je jako značajna, jer se tu iskristalisao ceo moj radni vek i zahvaljujem se ne samo aktivu, opštini, nego i deci onih prethodnih generacija koje su doprinele da napredujem i da dam maksimum od sebe, a zahvaljujući njima i njihovim roditeljima - izjavila je gospođa Nadica Blažin, zadovoljna što je njen trud, rad i ljubav prema poslu zapažen. Dodala je da ono što se radi, treba i da se voli, što se vidi i preko dece koja prosto osećaju kad vi dajete i oni daju sebe. A zadovoljstvo dece je i za nju lično najveće zadovoljstvo.\nPrestižna godišnja nagrada uručena joj je na svečanoj Svetosavskoj akademiji održanoj u Dom kulture u Novom Bečeju u ponedeljak, 27. januara, pod pokroviteljstvom opštine Novi Bečej, koja je i ove godine obeležila Svetog Savu prigodnom proslavom, za čiji program su se pobrinuli učenici i nastavnici novobečejskih osnovnih škola „Josif Marinković“ i „Miloje Čiplić“.\nOvogodišnju besedu Svetom Savi govorila je Anita Bojić Perkin, direktorica Srednje škole Novi Bečej, koja je podsetila na put svetosavlja i univerzalnih vrednosti i vrlina, kao što su pravda, dobrota, ljubav, istina, sloboda, a koje se nikada ne smeju zaboraviti. Poručila je nladima da budu vredni, radoznali, da čitaju knjige, da prate puteve nauke, znanja, ali da pritom nikada ne zaborave da budu ljudi, da budu dobri, da razumevaju jedni druge i da traže dobro jedni u drugima.\nSveti Sava srpski narod zadužio je u mnogim oblastima, ali, pre svega, na polju duhovnosti, kulture i u oblasti prosvete. Upravo zato ovogodišnja Svetosavska akademija bila je u znaku mladih, istakao je predsednik opštine Novi Bečej, Saša Maksimović:\n- Ideja je da sledeće godine Svetosavska akademija, kako bismo obuhvatili što više dece, bude tokom radnog dana, kako bi sva deca mogla da dođu. Ono što mi je pomalo krivo, još uvek se nisu sve škole ujedinile. No, ono što je velika razlika u odnosu na prethodne akademije jeste da su osnovne škole „Miloje Čiplić“ i „Josif Marinković“ konačno zajedno proslavile Svetog Savu, a ne pojedinačnim priredbama koje i koštaju, a zaista nema ni potrebe za tim. Sveti Sava je veliki praznik za Srbe i treba da ga slavimo svi zajedno i jedinstveni.\nOvogodišnja Svetosavska akademija je, kao i prethodnih godina, imala humanitarni karakter. Akcija prikupljanja novčane pomoći za mladog Novobečejca Sašu Kamberovića sprovedena je u saradnji sa Crvenim krstom Novi Bečej, a zahvaljujući humanim poseticima Svetosavske akademije i njihovim novčanim prilozima ovom prilikom prikupljeno je 37 hiljada dinara.\nTekst i foto: Danilo Gurjanov\nSalsa radionicom i predavanjima obeležena Evropska nedelja mladih na Pravnom fakultetu za privredu i pravosuđe\nTAMBURICA FEST: Muzika bez granica\nIzložbom Žene koje su oslikale sjećanja obeležena 60. godina organiziranog likovnog djelovanja u Tavankutu\nPetar Odobašić: Kulturno-istorijsko nasleđe sela Kupinova\nObeležena krsna slava Univerziteta Privredna akademija Novi Sad\nWind Rock Fest u Vršcu za mlade i one koji misle da su mladi


Za izgradnju srednjoškolskog centra u Laktašima šest miliona KM; Opština postaje grad | Laktaši - Glas Laktaša - Nezavisni online magazin\nZa izgradnju srednjoškolskog centra u Laktašima šest miliona KM; Opština postaje grad\nRepubličke institucije pomoći će izgradnju srednjoškolskog centra u Laktašima sa šest miliona maraka, rekao je Milorad Dodik, srpski član Predjedništva BiH, nakon posjete opštini Laktaši.\nIzgradnja srednjoškolskog centra trebala bi početi u maju ili junu.\n– Direkcija za puteve Republike Srpske izdvojiće za sanaciju magistralnog puta Klašnice – Gradiška 27 miliona maraka, kao i 17 miliona KM za put Klašnice – Prnjavor, kako bi se ti putevi rehabitovali, jer su iznijeli veliki teret tokom izgradnje auto-puteva – pojasnio je Dodik.\nOn je dodao da će republičke institucije učestvovati i u izgradnji dječijeg vrtića u Velikom Blašku sa 500.000 KM, a kompletna investicija iznosi 800.000 KM.\nSa rukovodstvom opštine razgovarano je i o tome da Laktaši uskoro dobiju status grada.\n– Opština Laktaši će dobiti status grada do ljeta. Laktaši su po uplati PDV treća opština u Republici Srpskoj, i ispunjavaju uslove da postanu grad – poručio je Dodik.\nNačelnik opštine Laktaši Miroslav Bojić naglasio je da je razgovorano sa fokusom o razvojnim planovima za Laktaše u oblasti saobraćaja, prosvjete, turizma, ali i rješavanju problema eksploatacije šljunka.\n– Pri kraju je izrada projektne dokumentacije za zgradu srednjoškolskog centra koji će imati veliki značaj, budući da 1.200 djece iz ove opštine pohađa srednje škole u Banjaluci – istakao je Bojić.\nSastanku u zgradi Opštinske uprave prisustvovali su ministar finansija Republike Srpske Zora Vidović, ministar saobraćaja i veza Nedeljko Ćorić, ministar poljoprivrede, šumarstva i vodoprivrede Boris Pašalić, ministar uprave i lokalne samouprave Senka Јujić, ministar prosvjete i kulture Natalija Trivić, kao i direktor Јavnog preduzeća “Autoputevi Republike Srpske” Dušan Topić i direktor preduzeća “Aerodromi Republike Srpske” Milan Račić.\nPrethodni tekstBojić: Razvijena privreda ključni parametar za dobijanje statusa grada\nSledeći tekstNEZDRAVE SU I GOJE: Lista namirnica koje loše utiču na zdravlje


Evrovizija se neće održati u Ukrajini: Britanija potencijalni domaćin\nShowbiz Autor:Irena Dedakin17. jun. 202212:59 > 13:04\nOrganizatori "Pesme Evrovizije" najavili su da će sledeće godine takmičenje potencijalno biti održano u Britaniji, jer ratom razorena Ukrajina nije u mogućnosti da ga bezbedno ugosti.\nEvropska radiodifuzna unija (EBU), koja organizuje događaj, saopštila je da je bila u razgovorima sa ukrajinskim javnim emiterom UA:PBC o tome kako će održati događaj nakon što je Kalush Orchestra pobedio na ovogodišnjem izdanju. Međutim, navodi se da nakon razmatranja pitanja bezbednosti u zemlji, koja je trenutno u ratu sa Rusijom nakon invazije Vladimira Putina u februaru, ne postoji mogućnost da se ona tamo održi.\nKalush Orchestra objavili potresan spot za pobedničku pesmu Evrovizije VIDEO\nUmesto toga, EBU je rekao da će razgovarati sa Bi-Bi-Si-jem da li će biti domaćin događaja u Britaniji, nakon što je Britanac Sem Rajder završio kao drugoplasirani.\n„Nakon njihove pobede na takmičenju za Pesmu Evrovizije (ESC) u maju, EBU je istraživao opcije za domaćinstvo takmičenja sledeće godine sa ukrajinskim javnim emiterom UA:PBC, koji je prethodno organizovao događaj 2017. i 2005. godine.\nPostala je dobro poznata tradicija da pobednik Pesme Evrovizije bude domaćin takmičenja sledeće godine, obezbeđujući određene kriterijume, uključujući obezbeđivanje održivosti održavanja događaja i ispunjenje bezbednosti svih zainteresovanih strana, uključujući i javnost.\nS obzirom na to da rat koji je u toku od ruske invazije na ovogodišnju pobedničku zemlju, EBU je odvojio vreme da sprovede potpunu procenu i studiju izvodljivosti sa UA:PBC i stručnjacima trećih strana, uključujući pitanja bezbednosti i bezbednosti.\nPesma Evrovizije je jedna od najkompleksnijih TV produkcija na svetu sa hiljadama koji rade na događaju i prisustvuju događaju i potrebno je 12 meseci za pripremu.\nBONUS VIDEO: Zagrljaj novinarke iz Ukrajine sa pobednicima Evrovizije


Zakupljena većina montažnih objekata u Zelenom bulevaru – RADIO TELEVIZIJA BOR\nZakupljena većina montažnih objekata u Zelenom bulevaru\nBOR – Kućice za prodaju suvenira i poljoprivrednih proizvoda, koje su pre nešto više od mesec dana na inicijativu lokalne samouprave u Boru postavljene u ulici Zeleni bulevar, u neposrednoj blizini autobuskog stajališta, dobile su prve korisnike.\nU Turističkoj organizaciji Bor koja gazduje ovim montažnim objektima kažu da su do sada završena dva kruga licitacija i da je izdato 18 objekata, a za preostala dva konkurs ističe 1.juna u 15 sati. S obzirom na to da je sezona poljoprivrednih radova u punom jeku, svi korisnici nisu još uvek otvorili štandove, a deo kućica dat je na korišćenje i udruženjima građana, tako da se očekuje da svi objekti budu popunjeni.\nCena mesečnog zakupa je 3.100 dinara, a ugovor sa korisnicima sklapa se na period od tri meseca. Za izradu i postavljanje 20 montažnih objekata u ovom delu, lokalna samouprava u Boru je iz budžeta izdvojila ukupno dva miliona dinara.\nTags: Bor, grad bor, montažne kućice, prodaja, turisticka organizacija bor, zakup, zeleni bulevar\nPrevious 160 pozitivnih na korona virus u Boru\nNext Nastavlja se nasipanje nekategorisanih puteva


Zorana Mihajlović u Smederevskoj Palanci: Još miliijardu dinara za puteve u Podunavskom okrugu\n200 miliona se odnosi na redovno održavanje puteva, a 850 miliona će biti realizovano kroz projekte\nMinistarka građevinarstva, saobraćaja i infrastrukture prof. dr Zorana Mihajlović sa saradnicima i ministar omladine i sporta Vanja Udovičić danas su posetili opštinu Smederevska Palanka koja je bila domaćin sastanka Podunavskog okruga.\nPosle sastanka, Mihajlović je novinarima rekla da bez ulaganja u infrastrukturu nema razvoja i napretka nijedne opštine u Srbiji, te poručila da će Vlada nastaviti da ulaže i u saobraćajnu i komunalnu infrastrukturu.\nU puteve u Podunavskom okrugu ove godine biće uloženo milijardu dinara, rekla je potpredsednica Vlade i precizirala da će ove godine biti uloženo oko 200 miliona dinara u redovno održavanje puteva u Podunavskom okrugu, a da će dodatno kroz projekte Puteva Srbije biti izdvojeno 850 miliona dinara.\n"Želeli smo da posetom Smederevskoj Palanci pokažemo šta je sve urađeno uz podršku Vlade Srbije i rad lokalne samouprave, ali i da ne zaboravimo šta se sve ranije dešavalo u ovoj opštini, uključujući restrikcije vode i struje", rekla je ministarka.


U Pirotu proglašena vanredna sitacija - juGmedia\nGradski štab za vanredne stuacije Pirota zbog otklanjanaja posledica od poplava i nove moguće opasnosti od izlivanja vidotokova, doneo je danas odluku o proglašenju vanredne situacije u Pirotu. Imenovana je i Komisija za utvrđivanje šteta od poplava.\nKomandant Štaba za vanredne sitacije i gradonačelnik Pirota Vladan Vasić izjavio je da je juče bilo 80 intervencija na dvadeset lokacija u gradu.\n„Intervenisali smo u naseljima Rogoz, Kavak, selima Poljska Ržana, Rsovci, Topli Do, Staničenje, Rudinje i svuda gde je bilo potrebno“, rekao je Vasić.\nDodao je da je u otklananje posledica poplava bila angažovana mehanizacija i radnici Vodovoda, Komunalca, privatnih preduzeća, volonteri i da Gradska uprava ima dobru koordinaciju sa Srbija vode.\n„Meštanima pomažu ekipe Vodovoda sa mehanizacijom i pumpama i pet ekipa Vodovoda radi i danas na izvlačenju vode”, naglasio je Vasić.\nOn je kazao da je poplavljeno nekoliko desetina dvorišta, podruma i prizemnih kuća.\n„Vodosnabdevanje u gradu je uredno kao i snabdevanje strujom”, rekao je Vasić.\nDodao je da su se javljali mnogi građani iz Srbije i inostranstva koji nude pomoć.\n„Videćemo na koji način će moći da uplate novac na ime pomoći”, rekao je Vasić, dodajući da će Gradska uprava kupiti 200 pari gumenih čizama koje će podeliti najugroženijim porodicama.\nZamenik gradonačelnika Pirota Miloš Colić je rekao da su tokom cele noći bili na terenu i da je angažovana merhanizacija.\n„Danas ćemo obići najugroženija domaćinstva”, rekao je Colić i zahvalio svima koji su pomogli da se ublaže posledice poplava.\nDirektor JP Vodovod i kanalizacija Zoran Nikolić je rekao da je zbog velikih količina padavima zamućeno izvorište u Krupcu i da je vrednost zamućenja bila najveća u poslednjih 25 godina.\n„Crpna stanica Berilovac projektovana je za zamučenje od 20 NTU jedinica a tokom jučerašnjeg dana zamučenje je bilo čak 70 NTU jedinica. Crpna stanica Berilovac je smanjila zamućenje vode na 0,5 i da nije ove stanice žitelji dela grada Tijabara ne bi mogli da koriste vodu za piće”, kazao je Nikolić i naglasio da su ekipe Vodovoda stalno na terenu i pomažu gradjanima.


San postao java: Kako se čuvaju retke vrste životinja u Rusiji - 18.10.2020, Sputnik Srbija\nTeško je zamisliti kakav je ogroman posao urađen u poslednjoj deceniji na očuvanju retkih vrsta životinja u Rusiji. Već se sada posebno zaštićena prirodna... 18.10.2020, Sputnik Srbija\n22:59 18.10.2020 (Osveženo: 03:10 26.08.2021)\nCC0 / Pixabay / Snežni leopard\n© AP Photo / Michael ProbstLepa i snažna životinja, divlji konj Prževalskog, praktično je nestala iz svog prirodnog staništa sredinom 20. veka.\n© Sputnik / Vladimir Pirogov / Uđi u foto-galerijuNacionalni park „Sajljugemski“ prvobitno je stvoren za očuvanje snežnog leoparda.\nCC0 / Pixabay / Obnova broja antilopa postala je jedan od najuspešnijih projekata u Rusiji.\nCC0 / Pixabay / Sada u rezervatu „Orenburg“ živi polu-slobodna populacija od 53 divlja konja Prževaljskog.


Mišljenje o Prednacrtu zakona o legalizaciji održivih neformalnih romskih naselja • Poverenik za zaštitu ravnopravnosti\nMišljenje o Prednacrtu zakona o legalizaciji održivih neformalnih romskih naselja\nMišljenja i preporuke Zakonodavne inicijative i mišljenja o propisima Mišljenje o Prednacrtu zakona o legalizaciji održivih neformalnih romskih naselja\nbr. 011-00-3/2015-02 datum: 27. 4. 2015.\no Prednacrtu zakona o legalizaciji održivih neformalnih romskih naselja\nDopisom od 9. aprila 2015. godine Liga Roma – Stalna konferencija romskih udruženja građana (SKRUG) zatražila je mišljenje Poverenika za zaštitu ravnopravnosti o Prednacrtu zakona o legalizaciji održivih neformalnih romskih naselja (u daljem tekstu: Prednacrt zakona).\nPoverenica za zaštitu ravnopravnosti najpre ističe da je institucija Poverenika za zaštitu ravnopravnosti, kao samostalan i nezavisni državni organ nadležan za suzbijanje i zaštitu od diskriminacije, zainteresovan je da se pitanje legalizacije održivih neformalnih romskih naselja uredi na način koji će omogućiti da se pravo stanovnika ovih naselja na adekvatno stanovanje ostvaruje uz poštovanje načela ravnopravnosti, bez bilo kakve neposredne ili posredne diskriminacije. U svojim godišnjim izveštajima, mišljenjima i preporukama koje je davala povodom diskriminacije u oblasti stanovanja pripadnika i pripadnica romske zajednice, Poverenica je u više navrata ukazala da se problemi u ovoj oblasti moraju rešavati celovito i sistemski.\nPoverenica je detaljno proučila tekst Prednacrta zakona i mišljenja je da se radi o celovitom, koherentnom i izuzetno kvalitetnom tekstu kako s obzirom na rešenja koje nudi, tako i po svojim pravno-tehničkim kvalitetima. Dodatna vrednost Prednacrta zakona ogleda se u tome što su nužnost usvajanja zakona o legalizaciji održivih neformalnih romskih naselja, kao i predložena rešenja, detaljno obrazložena valjanom argumentacijom. Posebno je značajno to što je sam koncept zakona takav da nudi realna i optimalna rešenja za rešavanje jednog kompleksnog problema. Značajno je istaći i činjenicu da su Prednacrtom zakona jasno i precizno definisane obaveze nadležnih organa, konkretne mere koje svaki od organa treba da preduzme i, što je posebno važno, predložene su i adekvatne sankcije za neispunjavanje obaveza u propisanim rokovima.\nPružajući snažnu podršku usvajanju zakona o legalizaciji održivih neformalnih romskih naselja, Poverenica je slobodna da ukaže da je ravnopravno ostvarivanje prava na adekvatan životni standard i adekvatno stanovanje garantovano brojnim međunarodnim dokumentima koji promovišu i garantuju ljudska i manjinska prava.\nOvo pravo je garantovano odredbama člana 25. stav 1. Univerzalne deklaracije o ljudskim pravima iz 1948. godine i članom 11. Međunarodnog pakta o ekonomskim, socijalnim i kulturnim pravima iz 1966. godine .\nKonvencija o ukidanju svih oblika rasne diskriminacije obavezuje države članice da zabrane i ukinu rasnu diskriminaciju u svim njenim oblicima i da svakome jemče pravo na jednakost pred zakonom, bez razlike na osnovu rase, boje ili nacionalnog ili etničkog porekla, naročito u pogledu uživanja određenih prava, među kojima je i pravo na stanovanje.\nKonvencija Ujedinjenih nacija o uklanjanju svih oblika diskriminacije žena , odredbom člana 14. obavezuje države da obezbede adekvatne životne uslove, posebno u pogledu stanovanja.\nIstambulskom deklaracijom iz 1996. godine, koja je usvojena na drugoj UN Konferenciji o ljudskim naseljima , države su obavezane na postizanje ciljeva obezbeđenja stambenog prostora za sve stanovnike i uspostavljanje održivog razvoja ljudskih naselja u kontekstu progresivne urbanizacije u celom svetu. Na ovoj konferenciji usvojena je Habitat Agenda , u kojoj je u članu 11. naglašeno da svako ima pravo na adekvatne životne standarde za sebe i svoju porodicu, uključujući pravo na adekvatno stanovanje i stalno poboljšanje životnih uslova. Prema ovom dokumentu, prava na stanovanje smatraju se progresivnim zakonskim obavezama, što podrazumeva da su države dužne da neprestano nastoje da ojačaju ekonomska, socijalna i kulturna prava, uključujući i pravo na adekvatno stanovanje. Ideja progresivne realizacije obavezuje državu da nastoji da što brže, što efikasnije i u potpunosti, ostvari pravo na stanovanje.\nRevidirana Evropska socijalna povelja u članu 31. propisuje da bi se osiguralo delotvorno uživanje prava na stan, države treba da preduzmu mere sa ciljem unapređivanja pristupa stambenom smeštaju odgovarajućeg standarda, sprečavanje ili umanjivanje pojave beskućništva, kao i da učine da cene stambenog smeštaja budu dostupne onima koji nemaju dovoljno sredstava. Povelja o osnovnim pravima Evropske Unije u članu 34. garantuje pravo na socijalnu pomoć i pomoć za stanovanje, kako bi se obezbedila dostojna egzistencija svima koji nemaju dovoljno sredstava .\nPored međunarodnih dokumenata i standarda, diskriminacija pripadnika romske nacionalne manjine zabranjena je i domaćim propisima.\nUstav Republike Srbije , odredbama člana 21. propisuje da su pred Ustavom i zakonom svi jednaki, da svako ima pravo na jednaku zakonsku zaštitu, bez diskriminacije, da je zabranjena svaka diskriminacija, neposredna ili posredna, po bilo kom osnovu, a naročito po osnovu rase, nacionalne pripadnosti i drugih navedenih ličnih svojstava, kao i da se ne smatraju diskriminacijom posebne mere koje Republika Srbija može uvesti radi postizanja pune ravnopravnosti lica ili grupa lica koje su u suštinski nejednakom položaju sa ostalim građanima.\nZakonom o zabrani diskriminacije , odredbama člana 4. propisano je da su svi jednaki i uživaju jednak položaj i jednaku pravnu zaštitu, bez obzira na lična svojstva, te da je svako dužan da poštuje načelo jednakosti, odnosno, zabranu diskriminacije. Sam pojam diskriminacije definisan je u članu 2. stav 1. tačka 1. ovog zakona tako što je propisano da diskriminacija i diskriminatorno postupanje označavaju svako neopravdano pravljenje razlike ili nejednako postupanje, odnosno propuštanje (isključivanje, ograničavanje ili davanje prvenstva), u odnosu na lica ili grupe kao i na članove njihovih porodica, ili njima bliska lica, na otvoren ili prikriven način, a koji se zasniva na rasi, boji kože, nacionalnoj pripadnosti ili etničkom poreklu, jeziku, kao i drugim navedenim stvarnim, odnosno pretpostavljenim ličnim svojstvima. Odredbama čl. 24. izričito je zabranjena diskriminacija nacionalnih manjina i njihovih pripadnika na osnovu nacionalne pripadnosti, etničkog porekla, verskih uverenja i jezika i propisano je da se način ostvarivanja i zaštita prava pripadnika nacionalnih manjina uređuje posebnim zakonom.\nZakonom o zaštiti prava i sloboda nacionalnih manjina , odredbama člana 3. propisana je zabrana svakog oblika diskriminacije na nacionalnoj, etničkoj, rasnoj i jezičkoj osnovi prema licima koja pripadaju nacionalnim manjinama. Prema članu 4. stav 1. ovog zakona, organi vlasti mogu u skladu sa Ustavom i zakonom da donose propise, pojedinačne pravne akte i da preduzimaju mere u cilju obezbeđenja pune i efektivne ravnopravnosti između pripadnika nacionalnih manjina i pripadnika većinske nacije. Odredbama stava 2. istog člana propisano je da će organi vlasti doneti pravne akte i preduzeti mere u cilju popravljanja položaja lica koja pripadaju romskoj nacionalnoj manjini, dok je odredbama stava 3. propisano da se navedeni pojedinačni pravni akti i mere neće smatrati aktom diskriminacije. Zakonom o stanovanju , odredbama člana 2. propisano je da država preduzima mere za stvaranje povoljnih uslova za stambenu izgradnju i obezbeđuje uslove za rešavanje stambenih potreba socijalno ugroženih lica u skladu sa zakonom.\nU Strategiji za unapređivanje položaja Roma u Republici Srbiji , kao glavni cilj integracije romskih naselja navedeno je obezbeđivanje osnovnih pogodnosti i jednakog pristupa osnovnim socijalnim uslugama, službama i infrastrukturi, što treba da doprinese smanjenju i postepenom eliminisanju društvene segregacije. Glavni cilj poboljšanja stambenih prilika je obezbeđivanje legalnog korišćenja stana i poseda u svim aspektima, omogućavanje zdravog života porodice i pojedinca, olakšanje života žene i deteta, obezbeđivanje adekvatnih uslova za način života koji je prihvatljiv Romima, kao i negovanje kulture stanovanja kakva je prihvaćena u celini društva. U Strategiji prevencije i zaštite od diskriminacije , propisana je posebna mera obezbeđivanja aktivnog učešća Roma u planiranju njihovog stanovanja, poštujući njihove potrebe i pravo na učešće u donošenju odluka u vezi sa svim pitanjima koja se na njih odnose, naročito u jedinicama lokalne samouprave, uključujući i preseljenje i način društvene integracije i obezbeđivanja uslova za socijalno stanovanje, saglasno međunarodnim standardima i smernicama za raseljavanje građana iz neformalnih naselja.\nPoverenica za zaštitu ravnopravnosti ukazuje da je problem stanovanja Roma u Srbiji veoma kompleksan, s obzirom da neadekvatni uslovi stanovanja i život u neformalnim naseljima znatno otežavaju pristup drugim ekonomskim i socijalnim pravima. Oko dve trećine romske populacije u Srbiji živi u nelegalnim naseljima u uslovima koji su daleko ispod standarda njihovih sugrađana. To ne predstavlja svestan izbor ili kulturološki uslovljen stil života, već je to strategija preživljavanja u lošim socioekonomskim uslovima. Podržavajući inicijativu o posebnom zakonskom regulisanju legalizacije neformalnih romskih naselja, Poverenica za zaštitu ravnopravnosti podseća da je u skladu sa Opštim komentarom broj 4. Komiteta Ujedinjenih nacija za ekonomska, socijalna i kulturna prava , pitanje pravne sigurnosti stambenog statusa od centralnog značaja za ostvarivanje prava na adekvatno stanovanje jer od njega zavisi zaštita od prinudnih iseljenja, uznemiravanja i ometanja u uživanju prava na stanovanje.\nPoverenica naglašava da proces zbrinjavanja i integracije raseljenih pripadnika romske nacionalne manjine treba da se sprovede u saradnji sa raseljenim licima i uz njihovo aktivno učešće, uz poštovanje njihovih potreba i prava na učešće u donošenju odluka o svim pitanjima koja ih se tiču, što podrazumeva i preseljenje i način društvene integracije, saglasno međunarodnim standardima i smernicama za raseljavanje građana iz neformalnih naselja. U tom smislu vrlo je progresivna odredba člana 5. Prednacrta zakona koja propisuje obavezu lokalne samouprave da aktivno pomaže stanovnicima da organizuju udruženje građana čiji je osnovni cilj međusobna saradnja i informisanje tokom postupka legalizacije naselja, kasnija podrška u legalizaciji pojedinačnih objekata, kao i učešće građana u pitanjima uređenja, održavanja naselja i zajedničkih ili javnih površina i infrastrukture.\nPrednacrt zakona zabranjuje u članu 12. prinudno iseljavanje u postupku legalizacije bez prethodnog obezbeđenja alternativnog smeštaja, po kvalitetu jednakom ili višem od uslova stanovanja u tom naselju, koji mora da odgovara kriterijumima adekvatnog stanovanja. Ovom odredbom ustanovljen je standard zaštite od evikcije za slučajeve objekata u široj prostornoj grupaciji koji neće biti uključeni u zonu održivog romskog naselja, odnosno objekata unutar održivih naselja koji neće moći da ispune kriterijume sigurnosti i trajnosti ili će se naći na prostoru koji mora da dobije drugu namenu pa će morati da budu uklonjeni.\nPoverenica pozdravlja ovakvo rešenje i podseća da i postupak preseljenja mora biti izvršen u skladu sa međunarodnim standardima, koji obuhvataju sprovođenje mera i poštovanje kriterijuma pre preseljenja, za vreme preseljenja i nakon preseljenja. S tim u vezi, treba napomenuti da Komitet UN za ekonomska, socijalna i kulturna prava u Opštem komentaru br. 7. navodi da evikcije, odnosno, rušenja ne treba da za posledicu imaju da pojedinac postane beskućnik ili podložan povredama drugih ljudskih prava i da država članica mora da preduzme sve odgovarajuće mere kako bi omogućila dostupan adekvatan alternativni smeštaj ili preseljenje. Evropski sud za ljudska prava stao je na stanovište da evikcija iz objekta, u slučaju kada organ javne vlasti nije obezbedio adekvatan alternativni smeštaj, predstavlja povredu prava na poštovanje privatnog i porodičnog života iz čl. 8 Evropske konvencije o ljudskim pravima . Poverenica podseća da je Amnesti Internešnel (Amnesty International) ukazivao u svojim izveštajima da Srbija treba da donese zakon o zabrani prinudnih iseljavanja, te da obezbedi adminstrativne smernice kojima bi se garantovalo da će eventualna buduća iseljavanja biti sprovedena u skladu sa međunarodnim standardima.\nPoverenica ukazuje da bi se uvođenjem naselja koja bi ispunila uslove održivosti u pravno definisani status omogućio razvoj i sprečavanje daljeg propadanja ovih naselja, bolji pristup stanovnica i stanovnika tih naselja javnim servisima i bolju socijalnu integraciju, te rešavanje problema u vezi sa očuvanjem zdrave životne sredine i izbegavanje konflikata u korišćenju zemljišta, etničkih tenzija i neravnopravnog statusa romske populacije. Davanje mogućnosti stanovnicama romskih naselja da legalizuju svoje stambene objekte, osim uvođenja pravne sigurnosti u ovu osetljivu oblast, ubrzao bi se proces ispravljanja istorijskih i socio-ekonomskih nepravdi prema Romkinjama i Romima u Srbiji i osigurao bi se put ka njihovoj bržoj socijalnoj i ekonomskoj integraciji.\nImajući u vidu sve napred navedene činjenice, Poverenica za zaštitu ravnopravnosti daje punu podršku predloženom Prednacrtu zakona i preporučuje nadležnim organima da on bude što pre usvojen jer je to važan preduslov za integraciju romske populacije i ostvarivanje ravnopravnosti u svim segmentima društvenog života.


Tracara.com, Author at Tračara – Page 14 of 1146\nLady Gaga uživa u ljubavi: ovo je njen novi dečko\nLady Gaga je odlučila da svima pokaže koliko je zaljubljena. Na instagramu je objavila fotografiju sa...\nDnevni horoskop za 13. mart 2020. godine\nU nastavku pročitajte dnevni horoskop za 13. mart 2020. godine. Kliknite na PROČITAJ HOROSKOP kako biste...\nDrage dame, jače ste: Muškarci teže podnose grip\nNauka je dokazala da muškarci zaista teže od žena podnosite prehladu, virus i temperaturu od 37,2.\nSnimanje novih epizoda serije Riverdale obustavljeno je do daljnjeg, nakon što je jedan od članova ekipe bio...\nVirus korona: Šta sve treba da znaš o pandemiji i kako da se zaštitiš\nSvetska zdravstvena organizacija juče je proglasila virus COVID-19, odnosno koronavirus, pandemijom.\nTom Hanks i supruga Rita Wilson dobili korona virus\nHanks je prva američka slavna osoba za koju se zna da je pozitivna na koronavirus koji...\nU nastavku pročitajte dnevni horoskop za 12. mart 2020. godine. Kliknite na PROČITAJ HOROSKOP kako biste...\nStrana 14 od 1146« First‹ Prethodna101112131415161718Naredna ›Poslednja »


eKapija | Devizne rezerve Narodne banke Srbije krajem februara 11,398 mlrd EUR\nIzvor: eKapija | Ponedeljak, 11.03.2019.| 15:46\nBruto devizne rezerve Narodne banke Srbije su na kraju februara, iznosile 11,398 mlrd EUR, što je za 51,9 mil EUR više u odnosu na januar, odnosno za čak 1,607 mlrd EUR više nego na kraju februara 2018. godine.\nDeviznim rezervama na ovom nivou obezbeđuje se pokrivenost novčane mase M1 od 187% i više od pet meseci uvoza robe i usluga, što je gotovo dvostruko više od standarda kojim se utvrđuje adekvatan nivo pokrivenosti uvoza robe i usluga deviznim rezervama, navodi se u saopštenju NBS.\nNeto devizne rezerve (devizne rezerve umanjene za devizna sredstva banaka po osnovu obavezne rezerve i drugim osnovima) na kraju februara iznosile su 8,96 mlrd EUR, što je nešto niže u odnosu na kraj prethodnog meseca kada su iznosile 8,978 mlrd EUR.\nNa povećanje bruto deviznih rezervi u februaru najviše su uticali prilivi po osnovu uspešnog upravljanja deviznim rezervama, donacija, devizne obavezne rezerve usled uobičajenih aktivnosti banaka i po drugim osnovima, u ukupnom neto iznosu od 104,1 mil EUR. Dodatno, pozitivan efekat na devizne rezerve u februaru su imali i tržišni faktori u iznosu od 53,5 mil EUR.\nNavedeni prilivi u potpunosti su nadomestili odlive po osnovu aktivnosti Narodne banke Srbije na domaćem deviznom tržištu - neto odliv u iznosu od 90,0 mil EUR (odliv od 120,0 mil EUR po osnovu dodatnih svop aukcija – operacije koje su u januaru uticale na povećanje deviznih rezervi i priliv od 30 mil EUR po osnovu intervencija NBS kupovinom deviza na međubankarskom deviznom tržištu) i po osnovu razduženja države i drugim osnovima u ukupnom neto iznosu od 15,7 mil EUR.\nObim realizovane trgovine devizama na međubankarskom deviznom tržištu u februaru iznosio je 433,6 mil EUR i bio je za 61,3 mil EUR manji nego u prethodnom mesecu. U prva dva meseca ove godine u međubankarskoj trgovini realizovano je ukupno 928,5 mil EUR.\nPosmatrano na nivou meseca, dinar je u februaru nominalno ojačao za 0,2% u odnosu na evro, dok je od početka ove godine vrednost dinara gotovo nepromenjena u odnosu na evro. U uslovima aprecijacijskih pritisaka na deviznom tržištu u februaru, NBS je intervenisala na međubankarskom deviznom tržištu kupovinom 30 mil EUR, u cilju ublažavanja prekomernih kratkoročnih oscilacija kursa.\nRadi postepenog prilagođavanja bankarskog sektora situaciji poboljšane likvidnosti na novčanom tržištu nakon prve dodatne svop aukcije u 2019. godini koja je bila organizovana 28. januara sa rokom dospeća od dve nedelje, Narodna banka Srbije je u februaru organizovala dve dodatne svop aukcije deviza EUR/RSD.\nNa aukciji organizovanoj 11. februara NBS je od banaka svop kupila 110,5 mil EUR, čime je bankama obezbedila dinarsku likvidnost na rok od dve nedelje u iznosu od 13,1 milijarde dinara. Na aukciji organizovanoj 25. februara NBS je od banaka svop kupila 70 mil EUR, a bankama obezbedila dinarsku likvidnost na rok od dve nedelje u iznosu od 8,3 milijarde dinara.\ndevizne reverze NBS za februar


source.ba | Revizija u budžetu RS-a utvrdila deficit i neizmirene obaveze\nU budžetu Republike Srpske (RS) u prošloj godini nedostajale su stotine miliona maraka, nepokriveni deficit iznosio je najmanje 175,6 miliona KM, a milionske su i neizmirene obaveze - utvrdila je Glavna služba za reviziju javnog sektora RS-a.\nVanjskotrgovinski deficit RS za sedam mjeseci 884,3 miliona KM\nBudžetski korisnici su u toku 2016. godine stvorili obaveze veće od budžetom i kasnijim preraspodjelama odobrenih i raspoloživih sredstava minimalno za iznos od 118.116.646 KM, što nije u skladu sa Zakonom o budžetskom sistemu RS-a.\nNeizmirene obaveze iz ranijeg perioda nisu planirane na poziciji izdataka za otplatu po tom osnovu iz ranijih godina u najmanjem iznosu od 120.102.492 KM, čime je Vlada RS-a prekršila zakone o budžetskom sistemu i o fiskalnoj odgovornosti.\nShodno tome budžetski korisnici u navedenom iznosu od 120.102.492 KM nisu iskazali izdatke po osnovu izmirenja obaveza iz prethodnih godina u izvršenju budžeta za 2016. i po tom osnovu izdaci za otplatu ostalih dugova su potcijenjeni za navedeni iznos.\nU izvještaju o provedenoj finansijskoj reviziji Konsolidiranog godišnjeg finansijskog izvještaja za korisnike budžeta RS-a u 2016. navedeno je da je nepokriveni deficit tekućeg perioda u periodnom izvještaju o izvršenju budžeta (PIB) iskazan u iznosu od 14.320.802 KM.\nMeđutim, revizori navode da je tako iskazani nepokriveni deficit potrebno uvećati u najmanjim iznosima od: 26.977.699 KM ukalkulisanih obaveza koje su zbog nedostatka sredstava evidentirane kao rashodi obračunskog karaktera, te za 5.084.676 KM neevidentiranih obaveza (po osnovu tekućih rashoda) utvrđenih revizijom u ustanovama i institucijama u nadležnosti Ministarstva prosvjete i kulture RS-a i za 120.102.492 KM neiskazanih izdataka za otplatu ostalih dugova iz ranijeg perioda.\nTako utvrđeni rezultat tekućeg perioda u PIB-u predstavlja nepokriveni deficit u najmanjem iznosu od 166.485.669 KM, navedeno je u izvještaju Glavne službe za reviziju javnog sektora RS-a.\nIznos iskazanog nepokrivenog deficita u periodičnom izvještaju o izvršenju po računovodstvenim fondovima (PIF) od 22.835.005 KM po nalazu revizije potrebno je uvećati u najmanjem iznosu od: 26.977.699 KM za obaveze iskazane na obračunskim rashodima, za 663.131 KM za ukalkulisane obaveze po osnovu tekućih rashoda, za 5.084.676 KM neevidentiranih obaveza po osnovu tekućih rashoda utvrđenih revizijom u ustanovama i institucijama u nadležnosti Ministarstva prosvjete i kulture RS-a i 120.102.492 KM neiskazanih izdataka za otplatu ostalih dugova iz ranijeg perioda.\nTako utvrđeni rezultat tekućeg perioda u PIF-u predstavlja nepokriveni deficit u najmanjem iznosu od 175.663.009 KM.\nU bilansu uspjeha za 2016. godinu iskazan je negativan finansijski rezultat u iznosu od 118.324.111 KM, koji je, smatra revizija, potrebno korigovati naviše za 5.084.676 KM (po osnovu naprijed navedenih neevidentiranih tekućih rashoda utvrđenih kod Ministarstva prosvjete i kulture RS-a) što, po nalazu revizije, daje negativan finansijski rezultat u najmanjem iznosu od 123.408.787 KM.\nTakođer, ukupan negativan finansijski rezultat ranijih godina iskazan u bilansu stanja na kraju 2016. godine u iznosu 1.260.151.662 KM potrebno je korigovati naviše za 4.150.375 KM, tako da negativan finansijski rezultat ranijih godina na kraju prošle godine iznosi najmanje 1.264.302.037 KM, navela je Glavna služba za reviziju javnog sektora RS-a.\nI to nisu jedine primjedbe revizora zbog kojih je dato mišljenje s rezervom, jer pojedine Vladine institucije nisu vršile ni potrebna evidentiranja.\nZa iznos emisija trezorskih zapisa od 96.602.512 KM, koji su emitovani i isplaćeni u toku 2016., nije izvršeno evidentiranje preko primitaka i izdataka od izdavanja ostalih hartija od vrijednosti.\nKod ustanova i institucija u nadležnosti Ministarstva prosvjete i kulture RS-a rashodi za lična primanja nisu evidentirani u najmanjem iznosu od 6.492.563 KM (tekući period 3.991.207 KM i raniji period 2.501.356 KM), kao i rashodi i obaveze po osnovu nabavke roba i usluga najmanje u iznosu od 1.877.836 KM (tekući period 1.093.469 KM i raniji period 784.367 KM), pa su zbog toga ukupni rashodi i obaveze za lična primanja potcijenjeni najmanje u iznosu od 3.991.207 KM, rashodi i obaveze po osnovu nabavke roba i usluga najmanje u iznosu od 1.093.469 KM, dok je precijenjen finansijski rezultat prethodnog perioda najmanje u iznosu od 3.285.723 KM.\nRevizija je ukazala da pojedini budžetski korisnici ne vrše ni evidentiranje uzetih kredita.\n-U toku 2016. godine Fond za penzijsko i invalidsko osiguranje RS-a se zadužio po revolving kreditu u iznosu od 16 miliona KM, koji nije evidentiran na primicima od zajmova uzetih od banaka, kao i na izdacima za otplatu glavnice primljenih zajmova u zemlji, zbog čega su primici i izdaci potcijenjeni u navedenom iznosu - navedeno je u izvješaju.\nKod Ministarstva pravde RS-a kratkoročno razgraničeni prihodi (koji se odnose na ulaganja iz donatorskih sredstava u zgradu u Istočnom Sarajevu) su precijenjeni dok su dugoročno razgraničeni prihodi potcijenjeni za iznos od 1.161.309 KM.\nU zbirnim finansijskim izvještajima Ministarstva pravde RS-a vrijednost zemljišta, a time i trajnih izvora sredstava je potcijenjena minimalno za iznos od 1.521.015 KM (po procjeni vrijednosti zemljišta čiji je vlasnik RS-a, a koju koriste kazneno-popravni zavodi Foča i Trebinje).\nIskazane kratkoročne obaveze kod korisnika budžeta RS-a u najmanjem iznosu od 113.031.970 KM dospjele za plaćanje zaključno sa 31. decembrom 2016. uključene su u izvršenje budžeta za tu godinu, ali raspoloživa budžetska sredstva za njihovo izmirenje nisu osigurana do isteka roka za izradu i dostavljanje finansijskih izvještaja.\nNavedene obaveze, koje realno nisu mogle biti izmirene do isteka roka za pripremu i prezentaciju finansijskih izvještaja (28.februara 2017. godine) utiču na nerealno iskazivanje stvarnog izvršenja budžeta tekuće godine, kao i izvršenja budžeta u narednoj godini za koju je Narodna skupština donijela odluku o usvajanju budžeta.\nKao što je navedeno i u više prethodnih izvještaja o reviziji, u okviru iskazanih obaveza iz poslovanja su i obaveze bivšeg Ministarstva odbrane RS-a za nabavku roba i usluga u zemlji u iznosu od 7.463.282 KM i obaveze prema fizičkim osobama u iznosu od 6.037.849 KM. Navedene obaveze nisu na odgovarajući način popisane i usaglašene.\nZa ove obaveze Ministarstvo finansija RS-a nije izvršilo detaljnu analizu, niti postoje vjerodostojne knjigovodstvene isprave o nastanku poslovnog događaja.\nRevizori su Vladi skrenutli pažnju da pojedinim budžetskim korisnicima nisu osigurana potrebna sredstva za finansiranje ili sufinansiranje postojećeg obima obaveza koje proističu iz aktuelnih zakona, iako su kroz procedure izrade budžeta RS-a za 2016. godinu izvršili adekvatno planiranje visine potrebnih sredstava.\nTagovi: RevizijaBudzet RSDeficitRS


U ski rizorte će biti uloženo oko 100 miliona EUR | MINA\nMugoša: Svaki izlazak iz kuće nosi rizik\nRegistrovana dva nova slučaja\nRegistrovano šest novih slučajeva\nBoris Džonson prebačen na intenzivnu njegu\nU Italiji za 24 sata preminulo 636 osoba\nPodrška medicinskim sestrama i babicama\nOdgođena eksterna testiranja, maturski i stručni ispiti\nNovi destinacijski spot za promociju na društvenim mrežama\nTraže hitnu pomoć svih u državi\nCovid-19 izazvao krizu i u oblasti turizma\nU blokadi više preduzeća\nVideo materijal za kampanju Treniraj kod kuće\nFraneta: Plivači bez uslova za trening i prilike da rade u…\nBarbosa najbolji mladi naučnik, Rosi nagrada za najbolju ženu u nauci\nDuel Liverpula i Atletika uticao na porast broja zaraženih\nNaslovnica MINA Business Investicije U ski rizorte će biti uloženo oko 100 miliona EUR\nU ski rizorte će biti uloženo oko 100 miliona EUR\nPodgorica, (MINA-BUSINESS) – Vlada će do 2022. godine samo u izgradnju novih ski rizorta, računajući kompletnu putnu, elektro i komunalnu infrastrukturu, uložiti oko 100 miliona EUR, saopštio je direktor Uprave javnih radova, Rešad Nuhodžić.\nOn je za Radio Crne Gore rekao da su novi ski centri prepoznati kao velika šansa za razvoj turizma i poboljšanje uslova života stanovništva i otvaranje novih radnih mjesta.\nNuhodić je podsjetio da je polovinom februara otvoreno novo skijalište Kolašin 1600 za koji je Vlada izdvojila 17 miliona EUR, a u planu je još jedna žičara na toj lokaciji koja će spojiti skijališta Kolašin 1600 i Kolašin 1450.\n“Takođe, pokrenute su aktivnosti i potpisani ugovori za izgradnju još tri ski centra. Na Hajli u Rožajama u toku je izgradnja saobraćajne infrastukture u vrijednosti blizu dva miliona EUR. Nakon završetka tog posla stvoriće se uslovi za izgradnju žičare sa pratećim objektima u vrijednosti većoj od devet milione EUR”, rekao je Nuhodžić.\nPrema njegovim riječima, bjelopoljska Cmiljača će za koju godinu biti pravi zimski dragulj Crne Gore.\n“Na tom lokalitetu u toku je izgradnja deset kilometara duge saobraćajne infrastrukture i elektroenergetske mreže, kao preduslova za izgradnju skijaških staza i žičare, za koje su radovi već ugovoreni, u ukupnoj vrijednosti oko 11 miliona EUR”, objasnio je Nuhodžić.\nKako je kazao da je u toku priprema za izgradnju ski centra na lokaciji Žarski u mojkovačkoj opštini.\n“Uprava javnih radova je već ugovorila izradu tehničke dokumentacije i izgradnju žičare i ski staza, a Vlada će za kompletan projekat izdvojiti blizu 30 miliona EUR”, dodao je Nuhodžić.\nOn je saopštio da Uprava javnih radova trenutno ima preko 100 projekata i u okviru njih značajan broj podprojekata koji su u različitim fazama realizacije, i to većinom na sjeveru.\nNuhodžić je poručio i da na nekim projektima postoje neodgovorni izvođače radova, koji se ne pridržavaju ugovorenih obaveza.\n“Iz tih razloga smo nedavno raskinuli tri ugovora. Uprava i Vlada neće dozvoliti da neodgovornost pojedinih preduzeća dovede u pitanje realizaciju kapitalnih projekata. Prema tome, dinamiku radova mogu ocijeniti kao zadovoljavajuću, ali svakako može biti i bolja”, poručio je Nuhodžić.\nKapitalni budžet za ovu godinu iznosi preko 300 miliona EUR, dok je skoro patina tog iznosa namijenjena realizaciji projekata preko Uprave za javne radove ili više od 60 miliona.\nNuhodžić je rekao da od valorizacija prirodnih ljepota Đalovića pećine, kao novog turističkog projekta, u Vladi očekuju mnogo.\n“Svako ko je makar jednom ušao u ovu pećinu dobro zna kakve sve ljepote i prirodna bogatstva posjeduje. Riječ je o veoma zahtjevnom poslu, koji predviđa izgradnju kvalitetne saobraćajne infrastrukture, vizitoring centra na rijeci Bistrici, žičaru do samog ulaza u pećinu, kao i opremanje i postavljanje montažnih staza u samoj pećini”, saopštio je Nuhodžić.\nPrema njegovim riječima, preliminarne projekcije govore da je za sve faze radova u okviru valorizacije Đalovića pećine potrebno oko 18 miliona EUR.\n“Radovi će u inženjerskom smislu predstavljati pravi izazov, jer ulazimo u samo srce Đalovića klisure, ali vjerujemo da će tokom 2022. godine dio pećine biti dostupan posjetiocima”, naveo je Nuhodžić.\nOn je kazao i da je Uprava, između ostalih, veoma posvećena i projektima u oblasti obrazovanja, ali i da je trenutno angažovana na nekoliko izuzetno važnih sportskih projekata.\n“Svakako se među njima ističe izgradnja modernog fudbalskog stadiona na Cetinju, čija je vrijednost 8,8 miliona EUR, od čega će Vlada iz budžeta izdvojiti 4,4 miliona. Ovdje su radovi trenutno u planiranoj dinamici i očekujemo da budu privedeni kraju do početka 2021. godine”, dodao je Nuhodžić.\nTu je i rekonstrukcija zapadne tribine stadiona Sutjeske u Nikšiću, gdje će od procijenjene vrijednosti od 4,6 miliona EUR, Vlada učestvovati sa 3,3 miliona.\nTu je i završna faza rekonstrukcije zatvorenog bazena u Kotoru, u vrijednosti od oko 4,5 miliona EUR.\nMINA Business MINA-Business - 07/04/2020\nPodgorica, (MINA-BUSINESS) – Nacionalna turistička organizacija (NTO) objavila je novi destinacijski spot namijenjen promociji...\nNikšić, (MINA-BUSINESS) – Grupa bivših radnika nikšićkih Rudnika boksita pozvala je nadležne u državi...\nBar, (MINA-BUSINESS) - Novonastala situacija uzrokovana koronavirusom izazvala je nezapamćenu krizu svjetskih razmjera i...\nMINA-CG - 07/04/2020\nPodgorica, (MINA) – Jedini način da se spriječi širenje novog koronavirusa je da građani...